open-index/open-wikipedia-markdown huggingface dataset:
బొప్పన సత్యనారాయణరావు

**బొప్పన సత్యనారాయణ రావు (బీఎస్‌రావు)** ఆంధ్రప్రదేశ్ రాష్ట్రానికి చెందిన విద్యావేత్త.  ఆయన 1986లో విజయవాడ పోరంకిలో శ్రీచైతన్య బాలికల జూనియర్‌ కాలేజీని స్థాపించడంతో శ్రీ చైతన్య విద్యాసంస్థల ప్రస్థానం మొదలై, 2023 నాటికీ 321 జూనియర్‌ కళాశాలలు, 322 టెక్నో స్కూల్స్‌, 107 సీబీఎస్ఈ స్కూల్స్‌ద్వారా దాదాపు 8.5 లక్షల మంది విద్యార్థుల విద్యనభ్యసిస్తున్నారు.
## జననం, విద్యాభాస్యం
బీఎస్‌రావు 1948లో 1948 ఆంధ్రప్రదేశ్ రాష్ట్రం, కృష్ణా జిల్లా, గుడ్లవల్లేరు మండలం, అంగలూరు, గ్రామంలో  బొప్పన నాగభూషణం, జానమ్మ దంపతులకు మూడో సంతానంగా జన్మించాడు. ఆయన ఎస్‌ఎస్సి పూర్తి చేసి, విజయవాడ లయోలా కాలేజీలో పీయూసీ, గుంటూరు వైద్య కళాశాలలో వైద్య విద్యను పూర్తి చేసి లండన్‌లో ఎం.ఆర్‌.ఎస్.హెచ్‌ పూర్తి చేసి అక్కడే వైద్యవృత్తిని చేపట్టాడు.
## విద్యావేత్తగా
బీఎస్‌రావు ఇంగ్లండ్‌, ఇరాన్‌ దేశాల్లో 15ఏళ్లపాటు వైద్యసేవలందించి తిరిగి 1985లో స్వదేశానికి వచ్చాడు. బీఎస్‌ రావు దంపతులు తమ కుమార్తెలను విజయవాడలో మంచి కాలేజీలో చదివించాలన్న ఆలోచనతో కాలేజీల కోసం అన్వేషణ ప్రారంభించాడు. ఆయన 1986లో విజయవాడలో బాలికల జూనియర్‌ కళాశాలను ( శ్రీచైతన్య విద్యాసంస్థ) ను స్థాపించాడు. శ్రీ చైతన్య జూనియర్ కాలేజీని కేవలం 56మంది విద్యార్థులతో ప్రారంభించి తొమ్మిదేళ్ల వరకు ఈ విద్యాసంస్థ ఎలాంటి విస్తరణకు నోచుకోలేదు, 1995 నుండి ఈ విద్యాసంస్థ విస్తరించటం ప్రారంభించి ఎంసెట్‌కు కోచింగ్‌కు కేరాఫ్‌గా మరి ఆంధ్రప్రదేశ్‌ సరిహద్దులు దాటి 2004 నుంచి ఢిల్లీ, హిమాచల్‌ప్రదేశ్, కర్నాటకలలో నూతన బ్రాంచ్‌లు ఏర్పడ్డాయి. 

2006 నుంచి ఐఐటీ -జేఈఈ, ఏఐఈఈఈ, పిఎంటి కోచింగ్ సెంటర్లు హిమాచల్‌ప్రదేశ్, చండీగఢ్, జార్ఖండ్, మధ్యప్రదేశ్ రాష్ట్రాలలో ఏర్పాటు చేశాడు. శ్రీచైతన్య విద్యాసంస్థల్లో విద్యనభ్యసించిన లక్షలాది మంది ఇంజినీర్లుగా,డాక్టర్లుగా సేవలందిస్తున్నారు. 2023 నాటికీ దేశ వ్యాప్తంగా 321 జూనియర్‌ కళాశాలలు, 322 టెక్నో స్కూల్స్‌, 107 సీబీఎస్‌ఈ స్కూల్స్‌ ఉన్నాయి.

## మరణం
డాక్టర్ బొప్పన సత్యనారాయణరావు గుండెపోటుకు గురై హైదరాబాద్ జూబ్లీహిల్స్‌లోని అపోలో ఆసుపత్రిలో చికిత్స పొందుతూ 2023 జులై 13న మరణించాడు. ఆయనకు భార్య  ఝాన్సీ లక్ష్మీభాయి,  ఇద్దరు కూతుళ్లు సీమ, సుష్మ ఉన్నారు. డాక్టర్‌ బీఎస్‌ రావు కుమారుడు కళ్యాణ్‌ చక్రవర్తి 16ఏళ్ల ప్రాయంలో మరణించాడు.

## మూలాలు

వర్గం:1947 జననాలు
వర్గం:2023 మరణాలు
జోమోన్

**జోమోన్** మలయాళ సినిమా దర్శకుడు, స్క్రీన్ ప్లే రచయిత. 1990-2006 మధ్యకాలంలో మలయాళ సినిమాలకు దర్శకత్వం వహించాడు.

## జననం
జోమోన్ కేరళలో జన్మించాడు.

## సినిమారంగం
1984లో మలయాళ సినిమారంగంలోకి అడుగుపెట్టిన జోమోన్, తొలినాళ్ళలో *ఆళ్‌కూట్టతిల్ థానియే, ఉయ్యరంగళిల్, ఆదియోజుక్కుకల్, 1921*, *దౌత్యం* వంటి సినిమాలకు సహాయ దర్శకుడిగా పనిచేశాడు. 

1990లో మమ్ముట్టి హీరోగా వచ్చిన *సామ్రాజ్యం* అనే సినిమాతో దర్శకుడిగా మారాడు. ఈ సినిమా విజయవంతమై, ఆ సమయంలో అత్యధిక వసూళ్ళు సాధించిన మలయాళ సినిమాలలో ఒకటిగా నిలవడంతోపాటు, కేరళలో థియేటర్లలో 200కి పైగా రోజులు, ఆంధ్రప్రదేశ్‌లో 400 నుండి 600 రోజులకు పైగా నడిచింది. ఇది ఇప్పటికీ అజేయంగా మిగిలిపోయిన రికార్డు ఇది. ఈ సినిమా అదే పేరుతో ఆంధ్ర ప్రదేశ్, తమిళనాడులో అనువాదమై బాక్సాఫీస్ వద్ద మంచి వసూళ్ళను రాబట్టింది.

## సినిమాలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:కేరళ వ్యక్తులు
వర్గం:మలయాళ సినిమా దర్శకులు
వర్గం:మలయాళీ పౌరులు
1994 ఆంధ్రప్రదేశ్ శాసనసభ ఎన్నికలు

**1994 నాటి ఆంధ్రప్రదేశ్ రాష్ట్ర శాసనసభ ఎన్నికలు** 1994 డిసెంబరులో 294 నియోజకవర్గాలలో జరిగాయి. ఆంధ్రప్రదేశ్‌లో ఐదేళ్లపాటు పాలించే ప్రభుత్వాన్ని ఎన్నుకునేందుకు ఈ ఎన్నికలు జరిగాయి. తెలుగుదేశం పార్టీ 226 స్థానాల్లో గెలిచి భారీ మెజారిటీ సాధించింది. భారత జాతీయ కాంగ్రెస్ 26 సీట్లు మాత్రమే గెలుచుకుంది. రాష్ట్ర ముఖ్యమంత్రిగా ఎన్టీఆర్ 3వసారి ప్రమాణ స్వీకారం చేశాడు.

సంయుక్త ఆంధ్రప్రదేశ్‌ శాసనసభలో 294 నియోజకవర్గాలుండేవి. 1994 ఎన్నికల నాటికిషెడ్యూల్డ్ కులాల అభ్యర్థులకు 39 నియోజకవర్గాలు, షెడ్యూల్డ్ తెగల అభ్యర్థులకు 15 నియోజకవర్గాలు రిజర్వ్ చేసి ఉన్నాయి.

## ఫలితాలు

## నియోజకవర్గం వారీగా ఫలితాలు

## మూలాలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1994 భారత రాష్ట్రాల శాసనసభల ఎన్నికలు
మఠం బిక్షపతి

**మఠం బిక్షపతి** తెలంగాణ రాష్ట్రానికి చెందిన రాజకీయ నాయకుడు. ఆయన 2023 జులై 6న తెలంగాణ స్టేట్ ట్రేడ్ ప్రమోషన్ కార్పొరేషన్ చైర్మన్‌గా నియమితుడయ్యాడు. ఆయన జులై 20న రాష్ట్ర ట్రేడ్‌ ప్రమోషన్‌ కార్పొరేషన్‌ చైర్మన్‌గా పదవీ బాధ్యతలు స్వీకరించాడు.

## మూలాలు

వర్గం:తెలంగాణ కార్పొరేషన్ మాజీ చైర్మన్లు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
అసాధ్యులు

**అసాధ్యులు** అనేది 1992లో విడుదలైన తెలుగు సినిమా. నియో ఆర్ట్ క్రియేషన్స్ బ్యానర్‌పై కెవి రావు నిర్మించిన ఈ సినిమాకు జోమోన్ దర్శకత్వం వహించాడు. ఇందులో జగపతి బాబు, సురేష్, శోభన, నిరోషా నటించగా ఇళయరాజా సంగీతం అందించారు. *డ్రీమ్ టీమ్* (1989) అనే ఆంగ్ల సినిమా నుండి ప్రేరణతో ఈ సినిమా రూపొందింది.

## కథా సారాంశం
శ్రీధర్, ఆనంద్, డా. ప్రతాప్, వినోద్ మానసిక రోగులు. ప్రతి ఒక్కరికి వారి జీవితాన్ని కలిగి ఉన్న మానసిక వైద్య కేంద్రం చుట్టూ ఈ చిత్రం తిరుగుతుంది. డాక్టర్ వైజయంతి కొత్తగా నియమితులైన వైద్యురాలు ఆ నలుగురికి మంచి స్నేహితురాలు అవుతుంది. ఒకసారి, వైజయంతి తన హామీపై వారిని విహారయాత్రకు తీసుకువెళుతుంది. వారి తిరుగు ప్రయాణంలో, వైజయంతి ఒక ఎమ్మెల్యే చిదంబరం, అతని కుమారుడు జగపతి వారి అక్రమ కార్యకలాపాల రహస్యాల డైరీని కలిగి ఉన్న సీబీఐ అధికారిని చంపడం వైజయంతి చూస్తుంది. దురదృష్టవశాత్తు, డైరీ వైజయంతి చేతికి వెళుతుంది, ఇప్పుడు వారు ఆమెను కూడా చంపడానికి ప్రయత్నిస్తుడంగా ఆ నలుగురు పిచ్చివాళ్ళు తమ డాక్టర్‌ని ఎలా కాపాడుకున్నారు అనేది మిగతా కథ.

## తారాగణం
* జగపతి బాబు (శ్రీధర్‌)
* సురేష్ (ఆనంద్‌)
* శోభన (జ్యోతి)
* నిరోషా (డాక్టర్ వైజయంతి)
* రఘువరన్ (డా. ప్రతాప్‌)
* సుధాకర్ (వినోద్‌)
* పుండరీకాక్షయ్య (ఎం.ఎల్.ఏ. చిదంబరం)
* రాజేష్ (జగపతి)
* విద్యాసాగర్ (రాకీ)
* వినోద్ (పోలీస్ ఇన్‌స్పెక్టర్‌)
* ప్రసాద్ బాబు (సి.బి.ఐ. అధికారి)
* పి.జె. శర్మ (పోలీస్ ఇన్‌స్పెక్టర్‌)
* హేమ సుందర్ (లత మేనమామ)
*శివాజీ రాజా (సూరిబాబు)
* చిట్టిబాబు (రాజా)
* కిన్నెర (లత)
* పి.ఆర్. వరలక్ష్మి (జ్యోతి తల్లి)
* డబ్బింగ్ జానకి (ప్రతాప్ సోదరి) 

## సాంకేతిక వర్గం

* దర్శకుడు: జోయెన్ 
* కధ: కొడాలి 
* సంగీతం: ఇళయరాజా 
* పాటలు: సిరివెన్నెల(చెంబోలు) సీతారామశాస్త్రి 
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శిష్ట్లా జానకి, మనో 
* ఛాయ గ్రహణం: జయరాం 
* ఎడిటింగ్: హరిహర పుత్రన్
* సమర్పణ: సి కల్యాణ్ 
* నిర్మాత: కె.వి.రావు 
* నిర్మాణ సంస్థ: నియో ఆర్ట్ క్రియేషన్స్ 
* విడుదల:1992.

## పాటలు

## మూలాలు

వర్గం:1992 సినిమాలు
వర్గం:జగపతి బాబు నటించిన సినిమాలు
వర్గం:సురేష్ నటించిన సినిమాలు
వర్గం:శోభన నటించిన సినిమాలు
వర్గం:రఘువరన్ నటించిన సినిమాలు
వర్గం:సుధాకర్ నటించిన సినిమాలు
వర్గం:శివాజీ రాజా నటించిన సినిమాలు
కన్నాడ్ శాసనసభ నియోజకవర్గం

**కన్నాడ్‌ శాసనసభ నియోజకవర్గం** మహారాష్ట్ర శాసనసభ నియోజకవర్గాలలో ఒకటి. ఈ నియోజకవర్గం ఔరంగాబాద్ జిల్లా, ఔరంగాబాద్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
హర్షవర్ధన్ జాదవ్

**హర్షవర్ధన్ జాదవ్** భారతదేశానికి చెందిన రాజకీయ నాయకుడు. ఆయన రెండుసార్లు మహారాష్ట్రలోని కన్నాడ్‌ నియోజకవర్గం నుండి ఎమ్మెల్యేగా  ఎన్నికైయ్యాడు. హర్షవర్ధన్ జాదవ్ 2023 మార్చి 22న ముఖ్యమంత్రి కేసీఆర్‌ సమక్షంలో బీఆర్‌ఎస్‌ పార్టీలో చేరాడు.
## రాజకీయ జీవితం
హర్షవర్ధన్ జాదవ్ 2004లో రాజకీయాల్లో చేరి, ఆ సంవత్సరం జరిగిన అసెంబ్లీ ఎన్నికల్లో కన్నాడ్‌ నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయాడు. ఆయన ఆ తరువాత 2009లో మహారాష్ట్ర నవనిర్మాణ సేన పార్టీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. హర్షవర్ధన్ జాదవ్ ఆ తరువాత శివసేన పార్టీలో చేరి 2014లో రెండోసారి ఎమ్మెల్యేగా ఎన్నికయ్యాడు.

హర్షవర్ధన్ జాదవ్ శివసేన పార్టీని విడి 2019 లోక్‌సభ ఎన్నికల్లో ఔరంగాబాద్ నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయాడు. దీని ఫలితంగా శివసేన వరుసగా 4 ఎన్నికల్లో గెలిచిన తర్వాత ఆ స్థానాన్ని కోల్పోయింది. ఆ తర్వాత ఉద్ధవ్ థాకరే పై చేసిన వ్యాఖ్యలకు నిరసనగా శివసేన కార్యకర్తలు ఆయన ఇంటిపై రాళ్లతో దాడి చేశారు. హర్షవర్ధన్ జాదవ్ సొంత పార్టీ "శివ స్వరాజ్య పక్ష/శివ స్వరాజ్య బహుజన్ పక్ష్" స్థాపించి 2019లో స్వతంత్ర అభ్యర్థిగా పోటీ చేసి ఓడిపోయాడు. ఆయన 2020లో తిరిగి  మహారాష్ట్ర నవనిర్మాణ సేన పార్టీలో చేరి ఆ తరువాత  2023 మార్చి 22న ముఖ్యమంత్రి కేసీఆర్‌ సమక్షంలో బీఆర్‌ఎస్‌ పార్టీలో చేరాడు.

## మూలాలు

వర్గం:మహారాష్ట్ర రాజకీయ నాయకులు
బుద్ధ నాగ జగదీశ్వరరావు

**బుద్ద నాగ జగదీశ్వరరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2015లో ఆంధ్రప్రదేశ్ శాసనమండలి ఎన్నికల్లో ఎమ్మెల్సీగా ఎన్నికయ్యాడు. ఆయన 2020లో అనకాపల్లి టీడీపీ పార్లమెంటు కమిటీ సమన్వయకర్తగా నియమితుడయ్యాడు. 

## జననం
బుద్ధ నాగజగదీశ్వర రావు 1975లో బుద్దజగ్గారావుకు జన్మించాడు.

## రాజకీయ జీవితం
అతను నూకాంబిక ట్రస్ట్ బోర్డు చైర్మన్‌గా పనిచేశాడు. అతను 08-03-2019 నుండి 18-06-2021 వరకు ఎం.ఎల్.సి.గా పనిచేశాడు. ఆయన తెలుగు దేశం పార్టీకి అనకాపల్లి పార్లమెంటరీ ఇంచార్జ్‌గా ఎన్నికయ్యాడు.

## మూలాలు

వర్గం:ఆంధ్రప్రదేశ్ శాసనమండలి సభ్యులు
సోనియా సాహ్ని

**సోనియా సాహ్ని** హిందీ సినిమా నటి. *జోహార్-మెహమూద్ ఇన్ గోవా,* *మాలిక్ (1972)*, *బుద్ధ మిల్ గయా*, *బాబీ*, *ధరమ్ కరమ్*, *చాచా భటీజా*, *జంగల్ మే మంగళ్* మొదలైన సినిమాలలో నటించింది.

## నటనారంగం
1965లో *జోహార్-మెహమూద్ ఇన్ గోవా* సినిమాతో సినిమారంగంలోకి అడుగుపెట్టింది. ఆ సినిమాలో నిర్మాత-దర్శకుడు రూప్ శౌరీ, ఐఎస్ జోహార్ లతో కలిసి నటించింది. ఐఎస్ జోహార్‌తో సాహ్ని ఐదేళ్ళ ఒప్పందంపై సంతకం చేసింది. కిషోర్ కుమార్, మెహమూద్, సంజీవ్ కుమార్, దేవ్ కుమార్, సుజిత్ కుమార్, ధర్మేంద్ర, రాజ్ కపూర్, రాజ్ కుమార్, దేవ్ ఆనంద్ మొదలైన వారితో కలిసి పనిచేసింది. 1973లో వచ్చిన *బాబీ* సినిమాలో సుష్మా నాథ్  శ్రీమతిగా, రిషి కపూర్ తల్లిగా నటించింది. తరువాత హేమ మాలిని, వహీదా రెహమాన్, పర్వీన్ బాబి, జీనత్ అమన్, రేఖ వంటి ప్రముఖ కథానాయికల అనేక సినిమాలలో రెండవ ప్రధాన పాత్రలో నటించింది.

## సినిమాలు

*  *జోహార్-మెహమూద్ ఇన్ గోవా* (1965) రీటాగా
**మాయ* (1966) శీలగా
**జోహార్ ఇన్ కాశ్మీర్* (1966) సల్మా మహమ్మద్ హుస్సేన్‌గా
**అకల్మండ్* (1966)
**జోహార్ ఇన్ బొంబాయి* (1967) నళినిగా
**మేరా నామ్ జోహార్* (1968)
**రాత్ కే అంధేరే మే* (1969)
**బందీష్* (1969)
**దుపట్టా* (1970) పంజాబీ భాషా చిత్రంగా
**సాస్తా ఖూన్ మెహంగా ప్యార్* (1970)
**కౌన్ హో తుమ్* (1970)
**హీర్ రాంఝా* (1970) (అతిథిగా)
**షరాఫత్* (1970) రేఖగా
**దర్పణ్* (1970) బిజిలీగా
**ఉపాసన* (1971)
**జోహార్ మెహమూద్ ఇన్ హాంకాంగ్‌* (1971) శ్రీమతి సోనియా/ఉషా రాయ్‌గా
**హల్చుల్* (1971) సీమగా
**బుద్ధ మిల్ గయా* (1971) మోనాగా
**అందాజ్* (1971) లిల్లీగా
**భావన* (1972)
**జంగల్ మే మంగళ్* (1972) ప్రొఫెసర్ లక్ష్మిగా
**మాలిక్* (1972) నారంగిగా
**జుగ్ను* (1973) సోనియాగా
**బాబీ* (1973) శ్రీమతి సుష్మా నాథ్‌గా
**వహీ రాత్ వహీ ఆవాజ్* (1973)
**ధర్మ* (1973)
**కసౌతి* (1974) నీతా
**36 ఘంటే* (1974) కామినిగా
**ధరమ్ కరమ్* (1975) సోను ఎ. కుమార్
**నీలిమ* (1975)
**మహా చోర్* (1976) పరమేశ్వరిగా
**ఖలీఫా* (1976) స్వీటీగా
**ఛేంజ్ మండే తేరే బండే* (1976)
**శంకర్ దాదా* (1976) రాణిగా
**బుల్లెట్* (1976) మాలాగా
**ఆప్ కి ఖతీర్* (1977)
**నియాజ్ ఔర్ నమాజ్* (1977)
**చల్తా పుర్జా* (1977) నర్సుగా
**చాచా భటీజా* (1977) సోనియాగా
**కాలా ఆద్మీ* (1978)
**దేరా ఆష్కాన్ దా* (1979)
**ఔలియా-ఇ-ఇస్లాం* (1979)
**లడ్కే బాప్ సే బద్కే* (1979) శ్రీమతి శర్మగా
**శ్రధాంజలి* (1981) రాణిగా
**మాన్ గయే ఉస్తాద్* (1981) మాల్తీ సి. సింగ్‌గా
**చోర్ని* (1982) శ్రీమతి షీలా సాగర్
**జవాలా దహేజ్ కి* (1982)
**బంధన్ కుచ్చే ధాగోన్ కా* (1983) స్నేహ యొక్క నర్సుగా
**లాల్ చునారియా* (1983)
**దో గులాబ్* (1983)
**మేరీ అదాలత్* (1984)
**గంగా కీ బేటీ* (1985)
**సీతంగర్* (1985) శ్రీమతి నాథ్‌గా
**జుల్మ్ కా బద్లా* (1985)
**సూపర్‌మ్యాన్* (1987) ఎడిటర్‌గా
**లఖపతి* (1991) శ్రీమతి నాథ్‌గా
**రౌనక్* (1993) శ్రీమతి బక్షిగా
**అఫ్లాటూన్* (1997) ప్రొఫెసర్‌గా
**అనారీ నం. 1* (1999) శ్రీమతి మల్హోత్రాగా
**ఫూల్ ఔర్ ఆగ్* (1999)
**లవ్ ఇన్ బాంబే* (2013)

## టెలివిజన్
* 2001-2002 *జన్నత్*
* 2002-2003 *క్కుసుమ్* (నానిమా)
* 2015-2017 *సంతోషి మా*

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:టెలివిజన్ నటీమణులు
మనీష్ ఝా

**మనీష్ ఝా** బీహార్ కు చెందిన సినిమా దర్శకుడు, రచయిత. *మాతృభూమి* సినిమాతో గుర్తింపు పొందాడు*.*

## జననం, విద్య
మనీష్ ఝా 1978, మే 3న బీహార్‌లోని పశ్చిమ చంపారన్ జిల్లా, ధమౌరాలో జన్మించాడు. చిన్నతనంలో ఢిల్లీలో పెరిగారు. ఢిల్లీ విశ్వవిద్యాలయంలోని రాంజాస్ కళాశాల నుండి ఆంగ్లంలో గ్రాడ్యుయేషన్ చేసాడు. నటుడు కావాలనే లక్ష్యంతో నాటకరంగ సంస్థలో కూడా చేరాడు.

## సినిమాలు
; దర్శకత్వం

* ''మాతృభూమి'' (2003)
* *అన్వర్* (2007)
* *ముంబై కట్టింగ్* (సెగ్మెంట్ "అండ్ ఇట్ రెయిన్డ్") (2010)
* *[[ది లెజెండ్ ఆఫ్ మైఖేల్ మిశ్రా]]* (2016)

; స్క్రీన్ ప్లే రచయిత
* *మాతృభూమి* (2005)
* *అన్వర్* (2007)
* *[[ది లెజెండ్ ఆఫ్ మైఖేల్ మిశ్రా]]* (2016)

## అవార్డులు
* 2002 కేన్స్ ఫిల్మ్ ఫెస్టివల్‌లో ఉత్తమ షార్ట్ ఫిల్మ్ విభాగంలో *మాతృభూమికి* జ్యూరీ ప్రైజ్
* వెనిస్ ఫిల్మ్ ఫెస్టివల్ 2003లో సమాంతర విభాగంలో అవార్డు
* కోజ్లిన్ ఫిల్మ్ ఫెస్టివల్ 2003, పోలాండ్‌లో ఉత్తమ చిత్రంగా ప్రేక్షకుల అవార్డు
* థెస్సలోనికి ఫిల్మ్ ఫెస్టివల్, 2003లో ఉత్తమ విదేశీ చిత్రంగా ప్రేక్షకుల అవార్డు
* థెస్సలోనికి ఫిల్మ్ ఫెస్టివల్, 2003లో గోల్డెన్ అలెగ్జాండర్ (ఉత్తమ చిత్రం)కి నామినేట్ చేయబడింది
* రివర్ టు రివర్ వద్ద ఉత్తమ చిత్రంగా ప్రేక్షకుల అవార్డు. ఫ్లోరెన్స్ ఇండియన్ ఫిల్మ్ ఫెస్టివల్, 2003

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1978 జననాలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:బీహార్ రచయితలు
వర్గం:బీహార్ వ్యక్తులు
ఖమర్ జలాలబడి

**ఖమర్ జలాలబడి** (1917, మార్చి 9 - 2003, జనవరి 9), పంజాబ్ కు చెందిన కవి, హిందీ సినిమాల పాటల రచయిత. విక్రమ్ ఔర్ బేతాల్ అనే టెలివిజన్ సీరియల్ కు టైటిల్ ట్రాక్‌ని కంపోజ్ చేశాడు. ఖమర్ జలలాబాడి సినీ జీవితంలో దాదాపు 156 సినిమాలలో మొత్తం 700 పాటలు రాశాడు.

## తొలి జీవితం
ఇతడు 1917, మార్చి 9న పంజాబ్‌ రాష్ట్రం, అమృత్‌సర్ జిల్లాలోని బియాస్ సమీపంలోని జలాలాబాద్ అనే గ్రామంలో పంజాబీ కుటుంబంలో జన్మించాడు. ఇతడి అసలు పేరు ఓం ప్రకాష్ భండారి. ఏడేళ్ళ వయసు నుంచే ఉర్దూలో కవిత్వం రాయడం ప్రారంభించాడు. *అమర్ చంద్ అమర్* అనే సంచరించే కవి ఇతనిని స్వగ్రామంలో కలిసి, ఆతని అపారమైన ప్రతిభను, సామర్థ్యాన్ని గుర్తించి రాయడానికి ప్రోత్సహించాడు. ఇతనికి *ఖమర్* (చంద్రుడు) అనే పేరును కూడా ఇచ్చాడు. *జలాలబడి* అతని స్థానిక పట్టణం పేరు. ఆ రోజుల్లో రచయితలు తాము పుట్టిన ఊర్ల పేరు పెట్టుకునేవారు. అమృత్‌సర్‌లో మెట్రిక్యులేషన్ పూర్తిచేసిన తర్వాత, లాహోర్‌లోని *డైలీ మిలాప్*, *డైలీ ప్రతాప్*, *నిరాలా*, *స్టార్ సహకార్* వంటి వార్తాపత్రికలకు రాయడం ద్వారా తన పాత్రికేయ వృత్తిని ప్రారంభించాడు.

## రచనారంగం
సినిమారంగానికి ఆకర్షితుడై, ఖమర్ జలాలబడి 1940ల ప్రారంభంలో పూణే నగరానికి వెళ్ళాడు. 1942లో పంచోలీ పిక్చర్స్ నిర్మాణంలో వచ్చిన *జమీందార్‌* సినిమాకు తన మొదటి పాట రాశాడు.

తదనంతరం, బొంబాయికి మకాం మార్చి, అక్కడ దాదాపు నాలుగు దశాబ్దాలపాటు పాటల రచయితగా పనిచేశాడు. ఇతడి పాటలను ఎస్డీ బాతీష్, నూర్ జెహాన్, జిఎం దురానీ, జీనత్ బేగం, మంజు, అమీర్బాయి కర్నాటకి, మహమ్మద్ రఫీ, తలత్ మహమూద్, గీతా దత్, సురయ్యా, ముఖేష్, మన్నా డే, కిషోర్ కుమార్, ఆశా భోస్లే, లతా మంగేష్కర్ సహా అనేకమంది ప్రముఖ గాయకులు పాడారు. ఎస్డీ బర్మన్, సర్దార్ మాలిక్‌తో సహా చాలామంది ప్రముఖ స్వరకర్తలతో కలిసి పనిచేశాడు.

ప్యార్ కీ జీత్ (1948) సిపిమాలో కిషోర్ కుమార్ నటుడిగా పాడిన "గుణి జానో, భక్త్ జానో..." పాటను రాశాడు.

*హౌరా బ్రిడ్జ్* (1958) సినిమాకు రాసిన పాటలు ఇతడికి మంచి గుర్తింపును, కెరీర్‌ను ఇచ్చాయి. " మేరా నామ్ చిన్ చిన్ చు " (గీతా దత్), "ఆయే మెహెర్బాన్, బైతియే జానేజాన్...." వంటి పాటలు (ఆశా భోంస్లే) అత్యంత ప్రజాదరణ పొందాయి.

ముంబైలోని ఫిల్మ్ రైటర్స్ అసోసియేషన్ & ఐపిఆర్ఎస్ వంటి ప్రతిష్టాత్మక సంస్థల వ్యవస్థాపక సభ్యులలో ఒకడిగా ఉన్నాడు.

ప్రశంసలు పొందిన కవిగా భారతదేశం అంతటా అనేక *[[ముషాయిరా|ముషాయిరాలలో]]* తన కవిత్వాన్ని వినిపించాడు.

## మరణం
ఇతడు 2003, జనవరి 9 మరణించాడు.

## మూలాలు

## బయటి లింకులు
* 
* Qamar Jalalabadi in Old Rare Interview

వర్గం:ఫిల్మ్‌ఫేర్ అవార్డుల విజేతలు
వర్గం:2003 మరణాలు
వర్గం:1917 జననాలు
వర్గం:పంజాబ్ రచయితలు
వర్గం:పంజాబ్ వ్యక్తులు
వర్గం:హిందీ సినిమా గీత రచయితలు
1972 ఆంధ్రప్రదేశ్ శాసనసభ ఎన్నికలు

**ఆంధ్రప్రదేశ్ శాసనసభకు ఎన్నికలు 1972లో** జరిగాయి. రాష్ట్రం ఏర్పడిన తర్వాత ఇది ఐదవది. మొత్తం 287 స్థానాలకు గాను భారత జాతీయ కాంగ్రెస్ 219 స్థానాలను గెలుచుకుంది. కాగా, సీపీఐ 7 స్థానాలు, స్వతంత్రులు 57 స్థానాల్లో గెలుపొందారు.

పోలింగ్ స్టేషన్ల సంఖ్య 29,721 కాగా, ఒక్కో పోలింగ్ స్టేషన్‌కు 828 మంది ఓటర్లు ఉన్నారు.

## ఫలితాలు

## ఎన్నికైన సభ్యులు

## మూలాలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1972 ఎన్నికలు
వర్గం:1972 భారత రాష్ట్రాల శాసనసభల ఎన్నికలు
1957 ఆంధ్రప్రదేశ్ శాసనసభ ఎన్నికలు

ఆంధ్రప్రదేశ్ శాసనసభకు 1957 ఫిబ్రవరి 25 న ఎన్నికలు జరిగాయి. మొత్తం 85 నియోజకవర్గాలకు 319 మంది అభ్యర్థులు పోటీ చేశారు. వీటిలో 20 ద్విసభ్య నియోజకవర్గాలు, 65 ఏకసభ్య నియోజకవర్గాలు ఉన్నాయి. ఆంధ్ర రాష్ట్రంలో ఈ ఎన్నికలు జరపకుండా 1955 లో జరిగిన ఎన్నికలలో ఎన్నికైన మొదటి శాసనసభ (1955–62) సభ్యుల పదవీకాలం ఏడేళ్ళు ఉండేలా అనుమతించారు. అంటే 1957 లో ఒక్క తెలంగాణ ప్రాంతంలోనే ఎన్నికలు నిర్వహించి, ఆ తర్వాత 1962 లో రాష్ట్రం మొత్తానికి సాధారణ ఎన్నికలు జరిపారు.

## రాష్ట్ర పునర్వ్యవస్థీకరణ
1956 నవంబరు 1న, రాష్ట్రాల పునర్వ్యవస్థీకరణ చట్టం, 1956 ప్రకారం ఆంధ్ర రాష్ట్రాన్ని హైదరాబాద్ రాష్ట్రంలో విలీనం చేసారు. ఒకే రాష్ట్రంగా ఆంధ్రప్రదేశ్ ఏర్పడింది. ఆంధ్ర రాష్ట్రంలో విలీనమైనప్పుడు రాయచూర్, గుల్బర్గా, మరఠ్వాడా జిల్లాలు హైదరాబాద్ రాష్ట్రం నుండి వేరు చేసారు. అలాగే, సిరుగుప్ప తాలూకా, బళ్లారి తాలూకా, హోస్పేట్ తాలూకా, మల్లాపురం ఉప తాలూకాలోని ఒక చిన్న ప్రాంతాన్ని మైసూరు రాష్ట్రం నుండి ఆంధ్రప్రదేశ్‌కి బదిలీ చేసారు. రాయచూర్, గుల్బర్గా జిల్లాలు మైసూరు రాష్ట్రానికి, మరఠ్వాడా జిల్లాను బొంబాయి రాష్ట్రానికి బదిలీ చేసారు. 

## ఫలితాలు

## నియోజకవర్గం వారీగా ఫలితాలు

## మూలాలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1957 భారత రాష్ట్రాల శాసనసభల ఎన్నికలు
1967 ఆంధ్రప్రదేశ్ శాసనసభ ఎన్నికలు

1967లో నాలుగవ **ఆంధ్రప్రదేశ్ శాసనసభకు** ఎన్నికలు జరిగాయి. మొత్తం 1,067 మంది అభ్యర్థుల్లో 276 మంది పురుషులు, పదకొండు మంది మహిళలు ఎన్నికయ్యారు. భారత జాతీయ కాంగ్రెస్ 165 సీట్లు గెలుచుకుంది, స్వతంత్ర పార్టీ (SWA) ఇరవై తొమ్మిది సీట్లు, స్వతంత్రులు అరవై ఎనిమిది స్థానాలు గెలుచుకున్నారు.

పోటీ చేసిన 287 స్థానాల్లో 236 జనరల్ స్థానాలు కాగా, పదకొండు షెడ్యూల్డ్ తెగలకు, నలభై షెడ్యూల్డ్ కులాలకూ రిజర్వు చేసినవి. 

## ఫలితాలు

## ఎన్నికైన సభ్యులు

## మూలాలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1967 భారత రాష్ట్రాల శాసనసభల ఎన్నికలు
1978 ఆంధ్రప్రదేశ్ శాసనసభ ఎన్నికలు

**6 వ ఆంధ్రప్రదేశ్ శాసనసభకు ఎన్నికలు** 1978లో జరిగాయి  ఇందిరా గాంధీ కొత్త పార్టీ భారత జాతీయ కాంగ్రెస్ (ఐ)  ని స్థాపించింది. మొత్తం 294 సీట్లలో అది 175 సీట్లు గెలుచుకుంది. కాగా జనతాపార్టీ 60 స్థానాల్లో, స్వతంత్ర అభ్యర్థులు 15 స్థానాల్లో విజయం సాధించారు.

## ఎన్నికల చిత్రం

### నియోజకవర్గాలు

పోటీలో ఉన్న మొత్తం పోటీదారులు: 1,548

### పోటీదారులు

ఒక నియోజకవర్గంలో గరిష్ట పోటీదారులు: 207లో 16 - హిమాయత్‌నగర్

నియోజకవర్గానికి సగటు పోటీదారులు  5

ఒక నియోజకవర్గంలో కనీస పోటీదారులు: 2

### పురుషుల అభ్యర్థులతో పోలిస్తే మహిళా అభ్యర్థుల పనితీరు

## ఫలితాలు

## ఎన్నికల ఫలితాలు

## మూలాలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1978 భారత రాష్ట్రాల శాసనసభల ఎన్నికలు
పియూష్ ఝా

**పీయూష్ ఝా** ఉత్తర ప్రదేశ్ కు చెందిన సినిమా దర్శకుడు, స్క్రీన్ ప్లే రచయిత.

## తొలి జీవితం
పీయూష్ ఝా ఉత్తర ప్రదేశ్ రాష్ట్రంలోని ఝాన్సీలో జన్మించాడు. ముంబైలో తన పాఠశాల విద్యను, ముంబై విశ్వవిద్యాలయంలో సైకాలజీలో బ్యాచిలర్ డిగ్రీని పూర్తి చేసాడు. కెజె సోమయ్య ఇన్స్టిట్యూట్ ఆఫ్ మేనేజ్‌మెంట్ స్టడీస్ అండ్ రీసెర్చ్ నుండి ఎంబిఏ చేశాడు.

### వ్యక్తిగత జీవితం
ఝాకు వార్తా-మీడియా ప్రముఖురాలు ప్రియాంక సిన్హాతో వివాహం జరిగింది.

## సినిమాలు
### రచన, దర్శకత్వం
* *సికందర్* (2009)
* *కింగ్ ఆఫ్ బాలీవుడ్* (2004)
* *ఛలో అమెరికా* (1999)

### టీవీ/ఓటిటి/వెబ్ షోలు
* *చక్రవ్యూహ్ – ఒక ఇన్‌స్పెక్టర్ విర్కార్ క్రైమ్ థ్రిల్లర్* (2021) - ఈ ఎంఎక్స్ ఒరిజినల్ వెబ్ సిరీస్ పీయూష్ ఝా రాసిన మూడవ పుస్తకం "యాంటీ-సోషల్ నెట్‌వర్క్" ఆధారంగా, అతని ఇన్‌స్పెక్టర్ విర్కార్ క్రైమ్-థ్రిల్లర్ సిరీస్ పుస్తకాల నుండి రూపొందించబడింది

### ఆడియో-ఫిక్షన్/పాడ్‌కాస్ట్ షోలు
* *బాంబే స్ట్రాంగ్లర్ కే ఖౌఫ్‌నాక్ టేప్స్* (2021) - పీయూష్ ఝా ఇటీవలే ఈ 8-ఎపిసోడ్‌ల పూర్తి-కాస్ట్ అమెజాన్ ఆడిబుల్ ఒరిజినల్ ఆడియో-ఫిక్షన్ సిరీస్‌ని వ్రాసి సృజనాత్మకంగా దర్శకత్వం వహించాడు.

## రచనలు
### నవలలు
* *ముంబయిస్థాన్* (2012)
* *కంపాస్ బాక్స్ కిల్లర్: ఇన్స్పెక్టర్ విక్రార్ క్రైమ్ థ్రిల్లర్* (2013)
* *యాంటీ సోషల్ నెట్‌వర్క్: ఇన్‌స్పెక్టర్ విక్రర్ క్రైమ్ థ్రిల్లర్* (2014)
* *రక్షస్: భారతదేశపు నంబర్ 1 సీరియల్ కిల్లర్* (2016)
* *గర్ల్స్ ఆఫ్ ముంబైస్తాన్* (2020)

### కథలు
* "ది గ్రేట్ ఇండియన్ బోవెల్ మూవ్‌మెంట్" (2017)
* "ది యూరినేషనలిస్ట్" (2019)

## ఫిల్మ్ ఫెస్టివల్స్
* *చలో అమెరికా* : ఇంటర్నేషనల్ ఫిల్మ్ ఫెస్టివల్ ఆఫ్ ఇండియా, 1999లో ఇండియన్ పనోరమా విభాగం; షాంఘై, కైరో, శాన్ డియాగో, ఢాకా, అట్లాంటా అంతర్జాతీయ చలన చిత్రోత్సవాలు.
* *కింగ్ ఆఫ్ బాలీవుడ్* : యుకెలోని బ్రాడ్‌ఫోర్డ్‌లో అంతర్జాతీయ చలన చిత్రోత్సవాలు (బైట్ ది మ్యాంగో ఫెస్టివల్); టెల్ అవీవ్, ఇజ్రాయెల్; న్యూయార్క్ నగరం; టొరంటో, కెనడా; మెల్బోర్న్, ఆస్ట్రేలియా.
* *సికందర్* : అంతర్జాతీయ చలనచిత్రోత్సవాలు, దుబాయ్, కెనడాలోని ఎడ్మాంటన్, న్యూయార్క్‌,జర్మనీలోని స్టట్‌గార్ట్

## అవార్డు ప్రతిపాదనలు
* *సికందర్* 2010 స్టార్ స్క్రీన్ అవార్డ్స్‌లో 'మూవీస్ దట్ మేక్ ఎ డిఫరెన్స్' కోసం రామ్‌నాథ్ గోయెంకా అవార్డుకు ఎంపికయ్యాడు.
* *పర్జాన్ దస్తూర్* 2010 స్టార్ స్క్రీన్ అవార్డ్స్‌లో *సికందర్‌* సినిమాలో పాత్రకు ఉత్తమ బాలనటిగా ఎంపికయ్యాడు.
* *పర్జాన్ దస్తూర్* ది మాక్స్ స్టార్‌డస్ట్ అవార్డ్స్ 2010లో బ్రేక్‌త్రూ పెర్‌ఫార్మెన్స్ - నటుడు కోసం నామినేట్ చేయబడ్డాడు.
* టాటా లిట్ లైవ్ బెస్ట్ ఫస్ట్ బుక్ అవార్డ్-2012 కోసం *ముంబైస్తాన్* చాలాకాలంపాటు జాబితా చేయబడింది.

## మూలాలు

## బయటి లింకులు
* 
*  పియూష్ ఝా Goodreads

వర్గం:ముంబై విశ్వవిద్యాలయం పూర్వవిద్యార్థులు
వర్గం:జీవిస్తున్న ప్రజలు
వర్గం:ఉత్తర ప్రదేశ్ రచయితలు
వర్గం:ఉత్తర ప్రదేశ్ వ్యక్తులు
వర్గం:హిందీ సినిమా దర్శకులు
వర్గం:హిందీ సినిమా రచయితలు
చక్రతా

thumb|బుధేర్ ఫారెస్ట్ రెస్ట్ హౌస్ వద్ద పొగమంచు
**చక్రతా** భారతదేశం, ఉత్తరాఖండ్ రాష్ట్రం, డెహ్రాడూన్ జిల్లాలో ఉన్న నగరం. ఇది సముద్ర మట్టానికి 2118 మీటర్ల (6949 అడుగులు) ఎత్తులో ఉంది. ఇది రాష్ట్ర రాజధాని డెహ్రాడూన్ నుండి 98 కి.మీ.ల దూరంలో ఉంది. చక్రతా మొదట బ్రిటిష్ ఇండియన్ ఆర్మీ   కంటోన్మెంట్. ఈ నగరానికి పశ్చిమాన హిమాచల్ ప్రదేశ్, తూర్పున ముస్సోరీ (73 కి.మీ), టెహ్రీ గర్వాల్ ఉన్నాయి .

## కంటోన్మెంట్
మొదట్లో ఈ ప్రాంతాన్ని జాన్సర్ బౌర్ అని పిలిచేవారు. ఇక్కడ నివసించే జాన్సారి తెగ నుండి ఈ పేరు వచ్చింది. బ్రిటిష్ ఇండియన్ ఆర్మీ  కంటోన్మెంట్, 1869లో 55వ రెజిమెంట్, బ్రిటీష్ ఇండియన్ ఆర్మీకి చెందిన కల్నల్ హ్యూమ్ చేత స్థాపించబడింది. ఇక్కడి వాతావరణాన్ని చూసి బ్రిటీష్ వారు ఈ ప్రాంతాన్ని సమ్మర్ ఆర్మీ బేస్ గా ఉపయోగించుకున్నారు. ప్రస్తుతం ఇక్కడ ఆర్మీ సిబ్బందికి, కమాండోలకు శిక్షణ ఇస్తున్నారు. చక్రతా ఒక నియంత్రిత కంటోన్మెంట్ ప్రదేశం. చాలా పరిమితులతో మాత్రమే పర్యాటకులు ఇక్కడికి అనుమతించబడతారు. చక్రతా అనేది ప్రత్యేక సరిహద్దు దళ ప్రధాన కార్యాలయం, ఇది భారత సైన్యానికి సంబంధించిన అత్యంత విశేషమైన టిబెటన్ దళం. ఇది ఎస్టాబ్లిష్‌మెంట్ 22 లేదా టూ -టూ అని పిలువబడే టిబెటన్ దళం. ఇది 1962లో చైనా-భారత్ యుద్ధం తర్వాత ఏర్పడిన దళం.

## జనాభా
2011 భారత జనాభా లెక్కల ప్రకారం, చక్రతా పట్టణంలోని మొత్తం జనాభా 5,117 మంది, ఇందులో 3,717 మంది పురుషులు, 1,400 మంది స్త్రీలు ఉన్నారు. ఇక్కడ లింగ నిష్పత్తి 1000 మంది పురుషులకు 377 మంది స్త్రీలు ఉన్నారు. 367 (7.17%) 6 సంవత్సరాల కంటే తక్కువ వయస్సు ఉన్న పిల్లలు ఉన్నారు. సగటు అక్షరాస్యత 90.38%. జనాభాలో హిందువులు 57.30%, ముస్లింలు 1.54%, బౌద్ధులు 38.28%, జైనులు 0.80%, క్రైస్తవులు 0.68%, ఇతరులు 0.12% ఉన్నారు. ఈ పట్టణంలో హిందీతో పాటు ప్రాంతీయ భాష అయిన జౌన్సారి కూడా మాట్లాడతారు. 

## పర్యాటక ప్రదేశాలు
చక్రతాకు డెహ్రాడూన్ నుండి ముస్సోరీ లేదా వికాస్‌నగర్ మీదుగా కల్సి గేట్ (అశోక స్థంభం ఉన్న ప్రదేశం) గుండా చేరుకోవచ్చు. 

చక్రతా సమీపంలోని ప్రధాన ఆకర్షణలు:

### టైగర్ ఫాల్స్
ఉత్తరాఖండ్‌లోని ఎత్తైన జలపాతాలలో ఇది ఒకటి. ఇది చక్రతా నుండి 20 కి.మీ దూరంలో ఉంది, 312 అడుగుల ఎత్తులో ఉంది.

### బుధేర్ (మొయిలా దండా)
ఇది 2800 మీటర్ల ఎత్తులో ఉన్న పచ్చికభూమి. బుధేర్ కార్స్ట్ ప్రకృతి దృశ్యాలు పురాతన సున్నపురాయి గుహలకు నిలయంగా ఉన్నాయి.

### కనసర్
ఇది ఆసియాలో అత్యుత్తమైన దేవదార్ అడవులలో ఒకటిగా ఉంది. ఇది చక్రతా సమీపంలోని ఉత్తమ పిక్నిక్ స్పాట్‌లలో ఒకటి. కనసర్‌లోని ఒక ఫారెస్ట్ రెస్ట్ హౌస్, కొన్ని గుడారాల వసతి సందర్శకులు ముందస్తు బుకింగ్‌పై ఇక్కడ ఒక రాత్రి గడపడానికి వీలు కల్పిస్తుంది.

### చిల్మిరి
ఇది సూర్యాస్తమయం పాయింట్. చక్రతా మార్కెట్ నుండి 4 కి.మీ దూరంలో ఉంది. 

### దేవబన్
దాదాపు 2900 మీటర్ల ఎత్తులో ఉన్న దేవబన్ నుండి హిమాలయాలను చూడవచ్చు.

### ముండలీ పచ్చికభూములు
ఇక్కడ శీతాకాలపు క్రీడలు జరుగుతాయి.

### లఖమండల్
ఇది పురాతన దేవాలయ సముదాయం. ఇది ఆర్కియాలజికల్ సర్వే ఆఫ్ ఇండియా రక్షిత ప్రదేశం.

### బైరత్ ఖై (ది ప్రిన్సెస్ ఆఫ్ హిల్స్)
దీనిని బైరత్ ఖాయ్ పాస్ అని కూడా పిలుస్తారు, చక్రతాకు తూర్పున 25 కి.మీ దూరంలో ఉంది, బైరత్ ఖై పాస్ ఉత్తర, దక్షిణ భాగంలో లోతైన లోయలను కలిగి ఉంది.

### మంజ్‌గావ్
ఇది పురాతన శివాలయం. దీనిని ప్రాంతీయ భాషలో మస్సు దేవత అంటారు. ఇది చక్రతా మార్కెట్ నుండి 15 కిలోమీటర్ల దూరంలో ఉంది. ఇది ఈ ప్రాంతంలోని పురాతన దేవాలయం.

## మూలాలు

వర్గం:ఉత్తరాఖండ్ నగరాలు పట్టణాలు
వర్గం:ఉత్తరాఖండ్ పర్యాటక ప్రదేశాలు
వర్గం:భారతదేశం
1955 ఆంధ్ర రాష్ట్ర శాసనసభ ఎన్నికలు

ఆంధ్ర రాష్ట్ర శాసనసభకు 1955 ఫిబ్రవరి 11న ఎన్నికలు జరిగాయి. శాసనసభ లోని 167 స్థానాలకు గాను 581 మంది అభ్యర్థులు పోటీ చేశారు. రాష్ట్రంలో 29 ద్విసభ్య నియోజకవర్గాలు, 138 ఏకసభ్య నియోజకవర్గాలు ఉన్నాయి. మామూలుగా ఏ రాష్ట్ర శాసనసభలోనైనా సభ్యుల పదవీకాలం రాజ్యాంగం ప్రకారం 5 సంవత్సరాలు. కానీ, తొలి శాసనసభ (1955–62) సభ్యులకు ఏడేళ్ల పదవీ కాలం అనుమతించబడింది. తొలి శాసనసభ ఏర్పడిన మరుసటి సంవత్సరమే (దాదాపు 20 నెలల తరువాత) కొత్త రాష్ట్రంలో విలీనమై అక్కడ ఎన్నికలు రావడం వలన ఈ ఏర్పాటు చేసారు. అంటే 1957లో కొత్తగా చేరిన తెలంగాణలో ఒక్క ప్రాంతంలోనే ఎన్నికలు నిర్వహించి ఆ తర్వాత 1962లో రాష్ట్రం మొత్తానికి సాధారణ ఎన్నికలు జరిపారు.

## నేపథ్యం
1953 అక్టోబరు 1న, ఉమ్మడి మద్రాసు రాష్ట్రంలోని తెలుగు మాట్లాడే ప్రాంతాలతో కూడిన ప్రత్యేక ఆంధ్ర రాష్ట్రం, 190 శాసనసభ స్థానాలతో 167 నియోజకవర్గాలతో ఏర్పడింది. 1956 నవంబరు 1న, రాష్ట్రాల పునర్వ్యవస్థీకరణ చట్టం, 1956 ప్రకారం ఆంధ్ర రాష్ట్రాన్ని హైదరాబాద్ స్టేట్‌లో విలీనం చేసి, ఒకే రాష్ట్రంగా ఆంధ్రప్రదేశ్ ఏర్పడింది. విలీనమైనప్పుడు రాయచూర్, గుల్బర్గా, మరఠ్వాడా జిల్లాలను హైదరాబాద్ రాష్ట్రం నుండి వేరు చేసారు. సిరుగుప్ప తాలూకా, బళ్లారి తాలూకా, హోస్పేట్ తాలూకా, మల్లాపురం ఉప తాలూకాలోని ఒక చిన్న ప్రాంతాన్ని మైసూరు రాష్ట్రం నుండి ఆంధ్రప్రదేశ్‌కు బదిలీ చేసారు. రాయచూర్, గుల్బర్గా జిల్లాలు మైసూర్ రాష్ట్రానికి, మరఠ్వాడా జిల్లా బొంబాయి రాష్ట్రానికి బదిలీ చేయబడ్డాయి. కొత్తగా ఏర్పడ్డ ఆంధ్రప్రదేశ్‌లో 85 నియోజకవర్గాలు, శాసనసభలో 105 అసెంబ్లీ స్థానాలు ఏర్పడ్డాయి.

## పార్టీల వారీగా ఫలితాలు

## నియోజకవర్గాల వారీగా ఫలితాలు

## మూలాలు


## వెలుపలి లంకెలు

వర్గం:ఆంధ్ర రాష్ట్ర శాసనసభ ఎన్నికలు
1962 ఆంధ్రప్రదేశ్ శాసనసభ ఎన్నికలు

ఆంధ్రప్రదేశ్ రాష్ట్రం ఏర్పాటయ్యాక మూడవ శాసనసభకు 1962లో ఎన్నికలు జరిగాయి. వివిధ రాజకీయ పార్టీల నుండి 988 మంది అభ్యర్థులు పోటీలో పాల్గోన్నారు, 300 శాసనసభ నియోజకవర్గాలలో ఎన్నికలకు పోటీ జరిగింది. వీటిలో 246 శాసనసభ స్థానాలు సాధారణ అభ్యర్థులకు, 43 శాసనసభ స్థానాలు షెడ్యూల్డ్ కులాల అభ్యర్థులకు, 11 శాసనసభ స్థానాలు షెడ్యూల్డ్ తెగల పోటీదారులకు రిజర్వ్ చేయబడ్డాయి. మొత్తం 1.9 కోట్ల మంది ఓటర్లు తమ సార్వత్రిక వయోజన ఫ్రాంచైజీని వినియోగించుకున్నారు. మిగిలిన అన్ని రాజకీయ పార్టీల కంటే స్పష్టమైన మెజారిటీతో రాష్ట్రంలో మూడవసారి కాంగ్రెస్ తన పాలనను కొనసాగించింది. ఆ పార్టీ పోటీ చేసిన 300 అసెంబ్లీ స్థానాల్లో 177 స్థానాలను గెలుచుకుంది. సీపీఐ పోటీ చేసిన 136 స్థానాల్లో 51 స్థానాలను గెలుచుకుంది. నీలం సంజీవరెడ్డి 1964 ఫిబ్రవరి వరకు ఆంధ్రప్రదేశ్ ముఖ్యమంత్రిగా కొనసాగారు. అతని తరువాత ఆ స్థానంలో కాంగ్రెస్ తరుపున కాసు బ్రహ్మానంద రెడ్డి మూడవ అసెంబ్లీ ముగిసే వరకు ముఖ్యమంత్రిగా కొనసాగారు. స్వాతంత్ర్య ఉద్యమకారుడు బొల్లవరపు వెంకటసుబ్బారెడ్డి ఈ కాలంలో ఆంధ్రప్రదేశ్ విధానసభ స్పీకర్ అయ్యారు. ఇండియన్ ఆర్మీలో ప్రముఖ చీఫ్‌గా కొనసాగిన జనరల్ సత్యవంత్ మల్లన్న శ్రీనగేష్, ఆ కాలంలో 1964 మే మే వరకు ఆంధ్రప్రదేశ్ గవర్నర్‌గా పనిచేశారు.అతని తరువాత ఆ స్థానంలో పట్టం ఎ. థాను పిళ్లై ఆ కాలం చివరి గవర్నర్‌గా పనిచేసారు.

పోలింగ్ కేంద్రంల సంఖ్య 21,587 కాగా, ఒక్కో పోలింగ్ కేంద్రం‌కు 881 మంది ఓటర్లు ఉన్నారు.

3 వ శాసనసభ కాలంలో సంజీవ రెడ్డి హయాంలో కాంగ్రెస్ ప్రభుత్వం ప్రాథమిక దృష్టి, తరువాత బ్రహ్మానంద రెడ్డి హయాంలో పారిశ్రామికీకరణ వైపు మళ్లింది, అయినప్పటికీ రాష్ట్రంలోని వ్యవసాయ రంగాలకు ప్రయోజనం చేకూర్చడానికి కొత్త పథకాలు ప్రవేశపెట్టబడ్డాయి. హైదరాబాద్‌లో పారిశ్రామిక మౌలిక సదుపాయాలను సృష్టించడం ద్వారా బ్రహ్మానందరెడ్డి తన పూర్వీకుడు సంజీవ మార్గదర్శకంతో పనిని ముందుకు తీసుకెళ్లారు. ఆంధ్రప్రదేశ్‌లో హిందూస్థాన్ కేబుల్స్, హెచ్.ఎం.టి., బిహెచ్‌ఇఎల్, మిధాని, ఐడిపిఎల్, భారత్ డైనమిక్స్ వంటి కొన్ని అతిపెద్ద పరిశ్రమలను స్థాపించడంలో బ్రహ్మానందరెడ్డి సమష్టి కృషి దోహదపడింది. మళ్ళీ, ఆ కాలంలో ఉధృతంగా ఉన్న తెలంగాణ ఉద్యమం వంటి తీవ్ర వ్యతిరేకతలలో కూడా సమైక్య ఆంధ్రప్రదేశ్ ముఖాన్ని నిలబెట్టిన ఘనత అతనికే దక్కుతుంది.

## ఫలితాలు

## నియోజకవర్గం వారీగా ఫలితాలు

## గమనికలు


## వెలుపలి లంకెలు

వర్గం:ఆంధ్రప్రదేశ్ శాసనసభ ఎన్నికలు
వర్గం:1962 భారత రాష్ట్రాల శాసనసభల ఎన్నికలు
అహ్సాస్ చన్నా

**అహ్సాస్ చన్నా** (జననం 1999 ఆగస్టు 5) భారతీయ నటి. ఆమె ప్రధానంగా హిందీ చలనచిత్రాలు, టెలీవిజన్ ధారావాహికలలో నటిస్తుంది. బాలనటిగా, ఆమె వాస్తు శాస్త్ర (2004), కభీ అల్విదా నా కెహనా (2006), మై ఫ్రెండ్ గణేశా (2007), ఫూంక్ (2008) వంటి చిత్రాలలో నటించింది. టీవీ సీరియళ్లలోనూ బాలనటిగా చేసింది. యుక్తవయసులో, ఆమె దేవన్ కే దేవ్.. మహదేవ్, ఓయే  జస్సీ, ఎంటీవీ ఫనాహ్. వంటి టెలివిజన్ షోలలో నటించింది.

రామ్ గోపాల్ వర్మ నిర్మించిన వాస్తు శాస్త్ర  తెలుగులోకి మర్రి చెట్టుగా అనువదించబడింది. ఈ చిత్రాన్ని సౌరబ్ నారంగ్ దర్శకత్వం వహించగా అహ్సాస్ చన్నాతో పాటు పీయా రాయ్ చౌదరి, సుస్మితా సేన్, జె. డి. చక్రవర్తి నటించారు.

కోటా ఫ్యాక్టరీతో వెబ్‌ సిరీస్‌లో నటించడం మొదలుపెట్టింది. గర్ల్స్‌ప్లెయినింగ్‌ సిరీస్‌ తో మరింత గుర్తింపుపొందింది.

డబ్‌స్మాష్‌ చేయడంలో దిట్ట అయిన ఆమె మ్యూజికల్లీ వీడియోస్‌కు లక్షల్లో ఫాలోవర్స్‌ ఉన్నారు. ఆమె టీనేజ్‌ పిల్లలు ఎదుర్కొనే సమస్యల మీద డియర్‌ టీనేజ్‌ మి అనే పాడ్‌కాస్ట్‌ చానెల్‌ను కూడా నిర్వహిస్తోంది.

## బాల్యం
ఆమె పంజాబీ సినిమా ప్రొడ్యూసర్‌ ఇక్బాల్‌ బహదూర్‌ సింగ్‌ చన్నా, టెలివిజన్ నటి కుల్‌బిర్‌ బహదూర్‌ సింగ్‌ చన్నా దంపతులకు పంజాబ్‌లోని జలంధర్లో 1999 ఆగస్టు 5న జన్మించింది. ముంబైలో విద్యాభ్యాసం చేసింది. 

## కెరీర్
నటనా వాతావరణంలోనే పుట్టి పెరగిన ఆమె నాలుగో ఏటనే సినీరంగ ప్రవేశం చేసింది. వాస్తు శాస్త్ర, కభీ అల్విద నా కెహనా, మై ఫ్రెండ్‌ గణేశా వంటి పలు చిత్రాల్లో ఆమె చైల్డ్‌ ఆర్టిస్ట్‌గా చేసింది. ఆమె బాలనటిగా ఎక్కువగా అబ్బాయి పాత్రలనే పోషించింది.

మోడలింగ్‌లోనూ ఉన్న ఆసక్తితో వాళ్లమ్మతో కలసి ఆమె గీతాంజలి ఫ్యాషన్‌ వీక్‌లో ర్యాంప్‌వాక్‌ చేసింది.

ఆమె భారతదేశంలోని ప్రముఖ డిజిటల్ ప్లాట్‌ఫారమ్‌లలో వివిధ వెబ్ షోలు, స్కెచ్‌లు మొదలైన వాటిలో చురుకుగా వ్యవహరిస్తోంది.

## మూలాలు

వర్గం:1999 జననాలు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:భారతీయ వెబ్ సిరీస్ నటీమణులు
వర్గం:హిందీ సినిమా నటీమణులు
వర్గం:హిందీ టెలివిజన్ నటీమణులు
వర్గం:భారతీయ బాల నటీమణులు
వర్గం:హిందీ సినిమా బాల నటీమణులు
వర్గం:భారతీయ టెలివిజన్ బాల నటీమణులు
కె. రేఖ

**కె. రేఖ** మలయాళ చిన్న కథా రచయిత్రి, పాత్రికేయురాలు.

## జీవిత చరిత్ర
ఆమె 30 సెప్టెంబర్ 1975న త్రిసూర్ జిల్లా ఇరింజలక్కుడలోని వెల్లనిలో అప్పుకుట్టన్ నాయర్, వసుమతి అమ్మ దంపతులకు జన్మించింది. ఆమె నాటికలోని శ్రీ నారాయణ కళాశాల నుండి గణితంలో డిగ్రీ పూర్తి చేసింది, ఆమె త్రిస్సూర్‌లోని శ్రీ కేరళ వర్మ కళాశాల నుండి మలయాళంలో మాస్టర్స్ డిగ్రీని పూర్తి చేసింది. ఆమె కేరళ మీడియా అకాడమీ, కొచ్చిన్ నుండి జర్నలిజం డిప్లొమా పొందారు.

ఆమె 2001 నుండి 2018 వరకు మలయాళ మనోరమలో జర్నలిస్టుగా పనిచేశారు. ఇప్పుడు, ఆమె మావెలిక్కరలోని బిషప్ మూర్ కాలేజీలో మలయాళం లెక్చరర్‌గా పనిచేస్తున్నారు.

## అవార్డులు, సన్మానాలు
ఆమె *అరుదెయో ఒరు సఖావు* కోసం కేరళ సాహిత్య అకాడమీ స్థాపించిన IC చాకో అవార్డు గ్రహీత.  బాల సాహిత్యం విభాగంలో 2021 సంవత్సరానికిగానూ అబుదాబి శక్తి అవార్డును ఆమె వర్క్ *నునయతి* గెలుచుకున్నారు.  

## ఎంచుకున్న రచనలు
* *నిన్నిల్ చారున్న నేరత్*
* *ప్రకాష్ రాజుం జ్ఞనుం*
* *అరుదెయో ఓరు సఘవు*
* *కన్యకాయుం పుల్లింగవుం*
* *రేఖయుడే కథకల్* 

## మూలాలు

వర్గం:జీవిస్తున్న ప్రజలు
వర్గం:కేరళకు చెందిన మహిళా రచయితలు
వర్గం:అబుదాబి శక్తి అవార్డు గ్రహీతలు
వర్గం:కేరళ సాహిత్య అకాడమీ అవార్డు గ్రహీతలు
వర్గం:1975 జననాలు
వర్గం:మలయాళ రచయితలు
జైనేంద్ర జైన్

**జైనేంద్ర జైన్** (2009, అక్టోబరు 4 - 2007, డిసెంబరు 23) గుజరాత్ కి చెందిన బాలీవుడ్ దర్శకుడు, నిర్మాత, స్క్రీన్ ప్లే రచయిత.

## జననం
జైనేంద్ర జైన్ 2009, అక్టోబరు 4న గుజరాత్ లోని సూరత్ లో జన్మించాడు.

## సినిమారంగం
*[[ది టైమ్స్ ఆఫ్ ఇండియా|టైమ్స్ ఆఫ్ ఇండియాలో]]* జర్నలిస్టుగా తన వృత్తి జీవితాన్ని ప్రారంభించి, అక్కడ ఒక దశాబ్దానికి పైగా పనిచేశాడు. 1973లో విడుదలైన *బాబీ* సినిమాతో రచయితగా హిందీ సినిమారంగంలో అడుగుపెట్టాడు. ఇది 1970లలో రెండవ అత్యధిక వసూళ్ళు సాధించిన హిట్‌ సినిమాగా నిలిచింది. ఇది డింపుల్ కపాడియాకు మొదటి సినిమాగ కాగా, రిషి కపూర్ ప్రధాన పాత్రలో నటించిన మొదటి సినిమా.

ఆ తరువాత రాజ్ కపూర్, బాపు, కె. విశ్వనాథ్, సుభాష్ ఘై, సతీష్ కౌశిక్, రాజ్ కన్వర్ వంటి దర్శకుల సినిమాలకు రచనలు చేసాడు.

*జుదాయి* (1997), *కాళీచరణ్* (1976), *దాగ్: ది ఫైర్* (1999), తేరే నామ్ (2003) వంటి అనేక ఇతర విజయవంతమైన సినిమాలను రాశాడు. ఇతడు రాసిన *అందాజ్* సినిమా ద్వారా లారా దత్తా, ప్రియాంక చోప్రాలు సినిమారంగంలోకి వచ్చారు. సుభాష్ ఘాయ్, కె. విశ్వనాథ్‌ల దర్శకత్వం వహించిన మొదటి సినిమాలు, రాకేష్ రోషన్ నిర్మాతగా మొదటి సినిమా, జయప్రద, ఖుష్బూ, పద్మిని కొల్హాపురే, అనిల్ కపూర్‌లకు ప్రధాన పాత్రల మొదటి సినిమాలు ఇతడు రాసినవే కావడం గమనార్హం.

## సినిమాలు

### రచయిత

* *తేరీ సాంగ్: ఎ కిడల్ట్ లవ్ స్టోరీ* (2009)
* *తేరే నామ్* (2003)
* *అందాజ్* (2003)
* *ధై అక్షర్ ప్రేమ్ కే* (2000)
* *హమారా దిల్ ఆప్కే పాస్ హై* (2000)
* *దాగ్* (1999)
* *హమ్ ఆప్కే దిల్ మే రెహతే హై* (1999)
* *జుదాయి* (1997)
* *ప్రేమ్ గ్రంథ్* (1996)
* *రాధా కా సంగం* (1992)
* *జాన్ సే ప్యారా* (1992)
* *సంగీత్* (1992)
* *హెన్నా* (1991)
* *ప్రేమ్ ప్రతిగ్యా* (1989)
* *ఛోటా ఆద్మీ* (1986)
* *భవానీ జంక్షన్* (1985)
* *జానూ* (1985)
* *సంజోగ్* (1985)
* *మేరా ఘర్ మేరే బచ్చే* (1985)
* *రామ్ తేరే కిత్నే నామ్* (1985)
* *వో సాత్ దిన్* (1983)
* *ప్రేమ్ రోగ్* (1982)
* *కామ్‌చోర్* (1982)
* *సర్గం* (1979)
* *చక్రవ్యూహ* (1978)
* *పరమాత్మ* (1978)
* *సత్యం శివం సుందరం* (1978)
* *కాళీచరణ్* (1976)
* *ఖాన్ దోస్త్* (1976)
* *బాబీ* (1973)

### దర్శకుడు
* *జానూ* (1985)

### నిర్మాత
* *జానూ* (1985)

## మరణం
ఇతడు ఊపిరితిత్తుల ఇన్ఫెక్షన్ కారణంగా 2007, డిసెంబరు 23న ముంబైలో మరణించాడు. ఇతనికి భార్య, కుమార్తెలు ఉన్నారు.

## మూలాలు

## బయటి లింకులు
* 

వర్గం:1939 జననాలు
వర్గం:2007 మరణాలు
వర్గం:గుజరాత్ వ్యక్తులు
వర్గం:గుజరాతీ రచయితలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:హిందీ సినిమా నిర్మాతలు
విస్మృత యాత్రికుడు (నవల)

**విస్మృత యాత్రికుడు** అనేది ఒక తెలుగు అనువాద నవల. 
రాహుల్ సాంకృత్యాయన్ "విస్మృత యాత్రికుడు" హిందీ నవలను ఆలూరు భుజంగరావు తెలుగులోకి అనువాదం చేశాడు. నరేంద్రుడనే బౌద్ధ భిక్షువు యొక్క ఆత్మకథా రూపంలో రాయబడిన నవల.

## సారాశం
ఆరవ శతాబ్దిలో ఇప్పటి పాకిస్థాన్ భూభాగంలో జన్మించిన నరేంద్రుడు బాల్యం లోనే బౌద్ధమఠంలో చేరి, సత్యాన్వేషణ, విద్యార్జన, బౌద్ధ ధర్మప్రచారం చేస్తూ భారతదేశం అంతా పరిభ్రమిస్తాడు. శ్రీ లంకలో భిక్షువుగా మారతాడు. భ్రమణకాంక్ష, బౌద్ధం అతణ్ణి ఒకచోట నిలవనియ్యవు. రష్యాలోని, సైబీరియా వరకూ, కజకస్థాన్ వంటి దేశాలు, దర్శించి, చివరకు చైనాలో భిక్షువుగా, మఠాధిపతిగా, వైద్యులుగా ఉంటూ అనేక బౌద్ధ మతగ్రంథాలను సంస్కృతం, పాళీ భాషలనుంచి చైనా భాషలోకి అనువదిస్తాడు.

## నవల గురించి
ఆత్మచరిత్ర రూపంలో రచించబడిన నవలలో బుద్దుని జీవితం, బోధనలు, ఆచరణ, బౌద్ధం సుదూర ప్రాంతాల్లో వ్యాపించిన వైనం, ద్వేషభావంతో కొందరు పాలకులు బౌద్ధాన్ని నిర్మూలించడానికి ప్రయత్నాలు, భిక్షువుల త్యాగమయజీవితం వివరాలతో నవల ఒక కొత్త కిటికీని తెరుస్తుంది. సాంకృత్యాయన్ నవల ద్వార మానవీయమైన అనేక విషయాలమీద పాఠకులకు కొత్తచూపు కలిగిస్తాడు. 

స్వీయ అనుభవాలనే రాహుల్ నవలగా రాశాడు. ఆనాటి బౌద్ధ భిక్షువులు గడిపిన త్యాగమయ జీవితాన్ని, బుద్ధుని ప్రేమ, అహింసలను భిక్షువులు ఎలా సుదూర తీరాలకు చేర్చారో నవలలో వర్ణించబడింది.

## నవలలోని కొన్ని వాక్యాలు
* యాత్రాచరిత్రలు "చదవడం వలన మానవుడి బుద్ధి వికసిస్తుంది.
* ఒకదేశం సుందరమైనదనిగానీ మరొక దేశం సౌందర్య రహితం అనిగానీ అనడం గొప్ప మూర్ఖత్వం.
* సంగీతం విషయంలోనూ ప్రతిజాతి ప్రత్యేకమైన అభిప్రాయం కలిగి ఉంటుంది.
* దేశాటన మానవునిలోని అనేకమైన మూఢనమ్మకాలనూ, భ్రాంతులనూ దూరంచేస్తుంది.
* దుఖం ఉన్నదని తథాగతుడు ఒప్పుకున్నాడు..ఆ దుఃఖాన్నుండి విముక్తి మార్గంకూడా ప్రసాదించాడు. ఆయన చూపిన మార్గం బహుజన హితం, బహుజన సుఖం…స్వార్థాంధకారాన్ని బాపడంకోసం బుద్ధుడు బోధిప్రదీపాన్ని వెలిగించాడు.
* ఉద్యానదేశం అతిశీతల ప్రదేశం కావడం వలన అక్కడి ప్రజలు రోజూ స్నానం చేయరు. అందుకని వారిని హేళన చేయడమో, నిందించడమో, లేక అసహ్యించుకోడమో తగదు.
* అన్నదమ్ములందరూ ఒకస్త్రీని వివాహమాడే విషయం భారతంలోమాత్రం చదవగలం. కానీ , అలాంటి వివాహాలు సహజమైన ఆచారాలుగా పాటిస్తూ ఉండే దేశాల్లో నేను పర్యటించాను. వివిధదేశాల్లోని ఆచారాల వ్యత్యాసాల్ని తెలుసుకున్న తర్వాత, సామాజిక ఆచారాలపట్ల మానవుడు తన దురాగ్రహాన్నీ, మొండి పట్టునూ విడనాడు.

## మూలాలు

రాహుల్ సాంకృత్యాయన్ "విస్మృత యాత్రికుడు"హిందీ నవలకు ఆలూరి భుజంగరావు తెలుగు అనువాదం, పల్లవి ప్రచురణ, విజయవాడ, 2023.

## బయటి లింకులు
* ఆర్కైవ్ లో పుస్తక ప్రతి
* ఆర్కైవ్ లో పుస్తక ప్రతి

వర్గం:తెలుగు అనువాద పుస్తకాలు
వర్గం:1965 పుస్తకాలు
అభిషేక్ జైన్

**అభిషేక్ జైన్** గుజరాత్ కు చెందిన సినిమా దర్శకుడు, నిర్మాత. *కెవి రైట్ జైష్*, *బే యార్*, *రాంగ్ సైడ్ రాజు* వంటి ప్రసిద్ధి చెందిన  గుజరాతీ సినిమాలు తీసిన అభిషేక్, 2021లో *హమ్ దో హమారే దో* అనే సినిమాతో హిందీ సినిమారంగంలోకి అరంగేట్రం చేసాడు.

## జననం, విద్య
అభిషేక్ జైన్ 1986, ఆగస్టు 3న గుజరాత్ రాష్ట్రంలోని అహ్మదాబాద్‌ నగరంలోని మార్వాడీ జైన కుటుంబంలో జన్మించాడు. బికె మజుందార్ ఇన్స్టిట్యూట్ ఆఫ్ బిజినెస్ అడ్మినిస్ట్రేషన్ నుండి బిబిఏ డిగ్రీని పొందాడు. 2006లో అహ్మదాబాద్ విశ్వవిద్యాలయంలో భాగమయ్యాడు, 2008లో విస్లింగ్ వుడ్స్ నుండి ఫిల్మ్ మేకింగ్‌లో పట్టా పొందాడు.

## సినిమారంగం
విస్లింగ్ వుడ్స్‌లో కోర్సు పూర్తి చేసి, సంజయ్ లీలా భన్సాలీ, సుభాష్ ఘయ్‌ తీసిన *గుజారిష్*, *సావరియా*, *యువరాజ్‌* సినిమాకు సహాయ దర్శకుడిగా పనిచేశాడు.

అహ్మదాబాద్‌కు తిరిగి వచ్చిన తర్వాత, జైన్ రేడియో మిర్చిలో రేడియో జాకీగా పని చేయడం ప్రారంభించాడు. అహ్మదాబాద్‌లో జరిగిన అంతర్జాతీయ చలనచిత్రోత్సవంలో మిఖిల్ ముసలే, అనీష్ షా తదితరులను అభిషేక్ కలిశాడు. వారంతా కలిసి 2010లో సినీమ్యాన్ ప్రొడక్షన్స్‌ను స్థాపించారు. *కెవి రైట్ జైష్‌* అనే మొదటి సినిమాను గుజరాతీ భాషలో చేసాడు. *కెవి రైట్ జైష్* విజయవంతమయింది. గుజరాతీ ఇన్నోవేషన్ సొసైటీ ద్వారా అతనికి *ట్రెండ్ సెట్టర్* అవార్డు కూడా లభించింది. ఆ తర్వాత *బే యార్‌* అనే సినిమాకు దర్శకత్వం వహించాడు. ఈ సినిమా విమర్శకుల ప్రశంసలు అందకోవడంతోపాటు వాణిజ్యపరంగా విజయవంతమైంది. 2016, ఫిబ్రవరిలో అభిషేక్ జైన్, సినీమ్యాన్ ప్రొడక్షన్స్ మూడు గుజరాతీ చిత్రాలను ఫాంటమ్ ఫిల్మ్స్‌తో కలిసి నిర్మిస్తుందని, వాటిలో ఒకదానికి అభిషేక్ స్వయంగా దర్శకత్వం వహిస్తాడని ప్రకటించారు. సినీమ్యాన్ ప్రొడక్షన్స్, ఫాంటమ్ ఫిల్మ్‌ల సంయుక్త బ్యానర్‌పై విడుదలైన మొదటి సినిమా *రాంగ్ సైడ్ రాజు*కు, సినీమ్యాన్ ప్రొడక్షన్స్ సహ వ్యవస్థాపకుడు మిఖిల్ ముసలే దర్శకత్వం వహించాడు. ఈ సినిమా 64వ జాతీయ చలనచిత్ర అవార్డులలో గుజరాతీలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది.

2019 ఏప్రిల్ లో హిట్ కన్నడ సినిమా *కిరిక్ పార్టీ*కి హిందీ రీమేక్‌ చేయడానికి ముందుకు వచ్చాడు, కానీ తరువాత ఆ సినిమా నుండి తప్పుకున్నాడు. 2021లో హమ్ దో హమారే దో అనే హిందీ కామెడీ సినిమాకి తొలిసారిగా దర్శకత్వం వహించాడు*.*

## సినిమాలు

### సినిమాలు

; సహాయ దర్శకుడు

### టెలివిజన్

## పుస్తకాలు
2015 జూన్ లో ఆ తో జస్ట్ వాట్ ఛే... అనే పుస్తకాన్ని ప్రచురించాడు. ఇది తన మొదటి రెండు పట్టణ గుజరాతీ సినిమాలను తీస్తున్నప్పుడు తనకు కలిగిన అనుభవాలపై రాసిన పుస్తకం. 

## అవార్డులు

## మూలాలు

## బయటి లింకులు
* 

వర్గం:1986 జననాలు
వర్గం:జీవిస్తున్న ప్రజలు
వర్గం:గుజరాత్ వ్యక్తులు
వర్గం:గుజరాతీ రచయితలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:హిందీ సినిమా నిర్మాతలు
మన్నార్కాడ్

**మన్నార్క్కాడ్  (** గతంలో మన్నార్ఘాట్ )   భారతదేశంలోని కేరళ రాష్ట్రంలోని పాలక్కాడ్ జిల్లాలోని ఒక మునిసిపల్ పట్టణం. సైలెంట్ వ్యాలీ నేషనల్ పార్క్, అట్టప్పాడి రిజర్వ్ ఫారెస్ట్ మన్నార్కాడ్ తాలూకాలో ఉన్నాయి. మన్నార్కాడ్ జిల్లా ప్రధాన కార్యాలయం పాలక్కాడ్ నుండి 36 కి.మీ దూరంలో జాతీయ రహదారి 966  ప్రక్కన ఉంది.

## చరిత్ర
మన్నార్కాడ్ ,అట్టప్పాడి మధ్యయుగ కాలంలో *వల్లువనాద్* స్వరూపం రాజవంశంలో భాగాలుగా ఉన్నాయి, వాటి ప్రధాన కార్యాలయం నేటి మలప్పురం జిల్లాలోని పెరింతల్మన్న సమీపంలోని అంగడిపురంలో ఉంది . స్థానిక ఇతిహాసాల ప్రకారం, చివరి చేరమాన్ పెరుమాళ్ పాలకుడు దక్షిణ మలబార్‌లో మక్కాకు వెళ్లే సమయంలో వారి గవర్నర్‌లలో ఒకరైన *వల్లువకోనాత్రికి* విస్తారమైన భూమిని ఇచ్చి తీర్థయాత్రకు బయలుదేరాడు.

పద్దెనిమిదవ శతాబ్దపు చివరి దశాబ్దాలలో, ఈ ప్రాంతం విస్తారమైన మైసూర్ రాజ్యం ఆధీనంలోకి వచ్చింది.  బ్రిటిష్ రాజ్ కింద, ఇది మలబార్ జిల్లాలోని మలప్పురం రెవెన్యూ డివిజన్‌లోని వల్లువనాడ్ తాలూకాలో భాగంగా ఉంది . మన్నార్క్కాడ్, పెరింతల్మన్న , మలప్పురం , మంజేరి , తిరురంగడి పట్టణాలతో పాటు 1921 నాటి మలబార్ తిరుగుబాటు ప్రధాన కేంద్రాలలో ఒకటి

వల్లువనాడ్ తాలూకా ఆరు రెవెన్యూ బ్లాకులుగా విభజించబడింది : మంకాడ , పెరింతల్మన్న , మన్నార్క్కాడ్, ఒట్టపాలెం , శ్రీకృష్ణపురం, పట్టాంబి .1 జనవరి 1957న పాలక్కాడ్ జిల్లా 6 తాలూకాలతో ఏర్పడింది.మన్నార్కాడ్ మలప్పురం జిల్లా ఏర్పడే వరకు పాలక్కాడ్ జిల్లాలో భాగమైన పెరింతల్మన్న తాలూకాలో భాగంగా ఉంది.1969 జూన్ 16న మలప్పురం జిల్లా ఏర్పాటు సమయంలో , మన్నార్క్కాడ్ , అట్టప్పాడి రెవెన్యూ బ్లాక్‌లుపెరింతల్మన్న తాలూకా నుండి విడిపోయి మన్నార్క్కాడ్ స్వతంత్ర తాలూకాగా మారింది.

## మూలాలు


## బాహ్య లంకెలు
చెరువు గండి (నవల)

**చెరువు గండి** తెలుగు నవల. ఆనాటి రాయలసీమ గ్రామజీవన పరిస్థితులు నవలలో వాస్తవికంగా చిత్రించబడినవి. అనంతపురం మాండలిక పదాలు నవలలో పరిచయం చేయబడ్డాయి.

## వివరాలు
ప్రొఫెసర్ వంకిరెడ్డి రెడ్డెప్పరెడ్డి శ్రీ కృష్ణదేవరాయ విశ్వవిద్యాలయంలో గ్రామీణాభివృద్ధి శాఖలో ఆచార్యుడుగా పనిచేసిన కాలంలో, ఆంధ్రదేశ గ్రామీణ సమాజాన్ని నిశితంగా అధ్యయనం చేశాడు. ఆ అనుభవం, ఆంధ్రప్రదేశ్ ప్రభుత్వం మహిళా సాధికారత కార్యక్రమాన్ని గ్రామగ్రామాన అమలు చేసినప్పటి అనుభవాల నేపథ్యంలో "చెరువు గండి" నవల రచించాడు.

## నేపథ్యం
గ్రామీణ దళితబాలిక ఎర్రమ్మ పదేళ్ల జీవితంతో నవల ఆరంభించి ఆమె వృద్ధాప్యం వరకు, భారతదేశం స్వతంత్రం ఆయిన నాటినుంచి, నక్షల్.బరి ఉద్యమం ముగిసేవరకు జరిగిన సంఘటనల నేపథ్యంలో, దళిత మహిళల జీవితాలను, భూస్వాములు, రాజకీయ అవకాశవాదులు ఎంఎల్ఏలు, మంత్రులు దళితులపట్ల అనుచితంగా, అమానవీయంగా వ్యవహరించిన తీరును వాస్తవికంగా ఈ నవలలో చిత్రించాడు.

## కథ సంగ్రహం
ఎవరో విడిచిపెట్టిన అనాథబాలుణ్ణి, గుడిపూజారి కాపాడి పెంచిపెద్దచేస్తే, అతడే గ్రామప్రజల మానప్రాణ ధనధాన్యాలను హరించే దోపిడీదారుగా మారుతాడు. ఆనాటి గ్రామీణవ్యవస్థలో  అన్నిరకాలా భూస్వాముల  దోపిడికి ఈ నవల అద్దంపట్టింది. నా పొలం, నాపశువులు, నా భార్య అనే భావనకే చోటులేనంతటి దౌర్జన్యాలు సాగుతాయి. నవలా నాయిక ఎర్రమ్మ పెనిమిటిని, కుమారుణ్ణి పోగొట్టుకొంటుంది. చివరకు 'అన్నల' సహకారంతో భూస్వామిని మట్టుపెట్తుంది. తర్వాత భూస్వామి కుమారుడిలో పరివర్తన కలిగి, వృద్ధురాలు ఎర్రమ్మ సలహాతో అతడు తన సంపదను అహింసామార్గంలో గ్రామాభివృద్ధికి వెచ్చించడానికి పూనుకొనడంతో నవల ముగుస్తుంది.

## మూలాలు

వర్గం:తెలుగు నవలలు
వర్గం:2022 పుస్తకాలు
అకోలా వెస్ట్ శాసనసభ నియోజకవర్గం

**అకోలా వెస్ట్ శాసనసభ నియోజకవర్గం** మహారాష్ట్ర శాసనసభ నియోజకవర్గాలలో ఒకటి. ఈ నియోజకవర్గం అకోలా జిల్లా, అకోలా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మహారాష్ట్ర శాసనసభ నియోజకవర్గాలు
లతికా తుక్రాల్

లతికా తుక్రాల్ (జననం 1967) తన నగరాన్ని, ముఖ్యంగా గుర్గావ్ లోని ఆరావళి బయోడైవర్సిటీ పార్కును మార్చిన భారతీయ బ్యాంకర్. అక్కడ #ఐయామ్ గుర్గావ్ సమూహం ద్వారా ఒక మిలియన్ స్థానిక చెట్లు నాటబడ్డాయి. ఈమెకు 2015 లో భారత రాష్ట్రపతి చేతుల మీదుగా నారీ శక్తి పురస్కారం లభించింది.

## జీవితము
1967లో జన్మించిన తుక్రాల్ ఢిల్లీ యూనివర్సిటీలో మార్కెటింగ్ లో గ్రాడ్యుయేషన్ చేశారు. సిటీబ్యాంక్ లో 18 ఏళ్ల కెరీర్ ను ప్రారంభించడానికి ముందు ఆమె ఐటిసి హోటల్స్ లో రెండు సంవత్సరాలు పనిచేశారు, అక్కడ ఆమె సీనియర్ వైస్ ప్రెసిడెంట్ గా ఎదిగారు. 

ఎడమ|thumb| రాష్ట్రపతి చేతుల మీదుగా నారీ శక్తి అవార్డు అందుకున్న లతికా తుక్రాల్
గుర్గావ్ నగరంలో ఆందోళనకు గురైనప్పుడు ఆమె దృష్టికి వచ్చింది. ఆమె 1996 లో అక్కడికి వెళ్ళింది చిన్న పట్టణం అభివృద్ధి చెందింది, కానీ అది రూపకల్పన లేదా ప్రణాళిక లేకుండా అభివృద్ధి చెందింది. ఆమె మధ్యతరగతి ప్రాంతంలో నివసిస్తుండగా, అందులోని ఓ పార్కు ఆమె దృష్టిని ఆకర్షించింది. ఆమె 1999 లో #ఐయామ్ గుర్గావ్ ప్రచారాన్ని స్థాపించింది. ఆమె ఇతర వాలంటీర్లను ఆకర్షించింది. తమ నగరంలో పది లక్షల స్థానిక చెట్లను నాటాలని నిర్ణయించుకున్నారు. 

2010 గణతంత్ర దినోత్సవం రోజున హర్యానా ప్రభుత్వం ఆమెకు ప్రశంసా పురస్కారం ఇచ్చింది. 'ఐయామ్ గుర్గావ్' స్థానిక ప్రభుత్వంతో కలిసి పనిచేస్తోంది, వారి ప్రాజెక్టులకు కార్పొరేట్ కంపెనీల నుండి మద్దతు లభించింది. 

2015 లో ఆమె నాయకత్వానికి, సాధించిన విజయానికి మొదటి ఎనిమిది నారీ శక్తి పురస్కారాలలో ఒకటి లభించింది. అంతర్జాతీయ మహిళా దినోత్సవం రోజున అప్పటి భారత రాష్ట్రపతి ప్రణబ్ ముఖర్జీ చేతుల మీదుగా ఈ అవార్డును అందుకున్నారు.

2020 లో కరోనావైరస్ వ్యాప్తి సమయంలో, #ఐయామ్ గుర్గావ్ నగరంలోని పేద కుటుంబాలకు వండిన ఆహారాన్ని సరఫరా చేసే పనిలో ఎక్కువగా పాల్గొంది. కొన్ని ప్రాంతాలకు సమీపంలోని కండోమినియంలు సహాయం చేస్తున్నాయి. కనీసం రెండు నెలల పాటు ఆహారాన్ని సరఫరా చేయాల్సి ఉంటుందని తుక్రా ఏప్రిల్ లో అంచనా వేశారు. ఒక్కో కుటుంబానికి నెలకు రూ.3,250 ఖర్చవుతుందని, పదిహేను నుంచి ఇరవై వేల కుటుంబాలు ఉంటాయని అంచనా వేశారు. 

## మూలాలు

వర్గం:జీవిస్తున్న ప్రజలు
వర్గం:1967 జననాలు
వర్గం:నారీశక్తి పురస్కార గ్రహీతలు
పాంగిల్ భాస్కరన్

**పాంగిల్ భాస్కరన్** ఒక భారతీయ నవలా రచయిత, మలయాళంలో రాశారు.    

## జీవిత చరిత్ర
పాంగిల్ భాస్కరన్ 1945 ఫిబ్రవరిలో కేరళలోని త్రిసూర్ జిల్లా కేచేరిలోని ఐయాల్‌లో పాంగిల్ గోవిందన్, కళ్యాణి దంపతులకు జన్మించాడు. భాస్కరన్ సమాంతర కళాశాల ఉపాధ్యాయుడు, రైతు, పాత్రికేయుడు కూడా. అతను రెవెన్యూ శాఖలో ప్రభుత్వ అధికారి, 2000లో పదవీ విరమణ చేశాడు  అతను లీలాను వివాహం చేసుకున్నాడు, వారికి ముగ్గురు పిల్లలు ఉన్నారు, షెన్షి జయరాజ్, రచయిత్రి మనీషా పాంగిల్ , పాత్రికేయుడు భాసి పాంగిల్. మనీషా కేరళ సాహిత్య అకాడమీలో లైబ్రేరియన్ గ్రేడ్ – IVగా పనిచేస్తున్నారు. ఆమె రామవర్మ అప్పన్ థంపురాన్ మెమోరియల్ లైబ్రరీ   లో గైడ్‌గా కూడా ఉన్నారు, భాసి పాంగిల్ కేరళ కౌముది దినపత్రికలో త్రిస్సూర్ యూనిట్‌లో బ్యూరో చీఫ్‌గా పనిచేస్తున్నారు. భాసి బాలల రచయిత కూడా.

## పనులు

* **పట్టునూల్పుజుక్కల్** 
* **ముళయరుతుం ముడి మురిచుం**
* **ఒరుంపెట్టవల్**
* **వెళ్లినక్షత్రంగాలే తేది** (1981) 
* **అభిషేకచడంగిలే బాలన్** (1982) 

* **సుందరిప్పసు** (1986) 
* **మెజుకుతిరికల్** (1986) 
* **ఊనువాడికల్** (1987) 
* **భృత్యన్మార్** (1990) 
* **సహయత్రికర్** (1996) 

* **ఒడంపాల్** (1999)  **తన్నే పరన్నతుం తల్లి పరాతీయతుమ్** (2011) 
* **ఆకతళం** (2013)  
* **ఒరు ంజందింటే ఆత్మకథ** (2014) 
* **వీరాంగన** (2015) 
* **నందికేశన్ సాక్షి** (2017) 

* **కృష్ణంటే జననవుం శాఖవు శేఖరనుం** (2017) 
* **ఎంగనే కదలెదుక్కున్న కురే జీవితాలు** (2017) 
* **కాలస్వరూపన్** (2022) 

## అవార్డులు

* 1987లో *భృత్యన్మార్* నవలకు అబుదాబి శక్తి అవార్డు.   
* 2013లో 'ఆకతాళం'కు అక్షరకూట్టం అవార్డు 

## మూలాలు

వర్గం:1945 జననాలు
వర్గం:జీవిస్తున్న ప్రజలు
వర్గం:భారతీయ పురుష నవలా రచయితలు
వర్గం:అబుదాబి శక్తి అవార్డు గ్రహీతలు
వర్గం:భారతీయ మగ చిన్న కథా రచయితలు
తారా శర్మ

**తారా శర్మ** (జననం 1977 జనవరి 11) బ్రిటిష్ నటి, వ్యవస్థాపకురాలు. ఆమె స్వయంగా హోస్ట్ చేసిన *తారా శర్మ షో* కు సృష్టికర్త, సహ నిర్మాత కూడా.

ఆమె 2002లో అనుపమ్ ఖేర్ దర్శకత్వం వహించిన ఓం జై జగదీష్‌ చిత్రంతో బాలీవుడ్‌లోకి అడుగుపెట్టింది. ఆ తర్వాత ఆమె మస్తీ (2004), పేజ్ 3 (2005), ఖోస్లా కా ఘోస్లా (2006), మహారథి (2008), ముంబై కట్టింగ్ (2009), దుల్హా మిల్ గయా (2010), కడఖ్ (2019)  వంటి విజయవంతమైన చిత్రాలలో నటించింది. ఆమె హిందీ చిత్రాలతో పాటు, ఆమె ఇంగ్లీష్ టెలివిజన్ షోలు, రావెన్: ది సీక్రెట్ టెంపుల్ (2007), ది అదర్ ఎండ్ ఆఫ్ ది లైన్ (2008) వంటి సినిమాలలోనూ నటించింది.

## బాల్యం, విద్యాభ్యాసం
ఆమె భారతీయ రచయిత పర్తాప్ శర్మ, బ్రిటిష్ రచయిత్రి, కళాకారిణి కూడా అయిన సుసాన్ శర్మల కుమార్తె. ఆమె బొంబాయి ఇంటర్నేషనల్ స్కూల్, ఇటలీలోని యునైటెడ్ వరల్డ్ కాలేజ్ ఆఫ్ అడ్రియాటిక్ లలో చదువుకుంది. ఆ తర్వాత, ఆమె లండన్ స్కూల్ ఆఫ్ ఎకనామిక్స్‌ నుంచి మేనేజ్‌మెంట్‌లో డిగ్రీ పూర్తి చేసింది.

## కెరీర్
ఆమె గ్రాడ్యుయేషన్ తర్వాత, సిటీ బ్యాంక్, యాక్సెంచర్‌ లలో ఫైనాన్షియల్ కన్సల్టెంట్‌గా ఉద్యోగం చేసింది. ఆ తరువాత, ఆమె లక్మే, గార్నియర్, లిరిల్, పెప్సీ ప్రకటనలలో మోడల్ గా కెరీర్ మలచుకుంది. ఆ సమయంలోనే షారుఖ్ ఖాన్‌తో వచ్చిన ఒక వాణిజ్య ప్రకటన ఆమె సినిమాల్లోకి అడుగు పెట్టేలాచేసింది.

ఆమె అనుపమ్ ఖేర్ ఓం జై జగదీష్ (2002), తర్వాత సాయా (2003), మస్తీ (2004), పేజ్ 3 (2005), ఖోస్లా కా ఘోస్లా (2006) చిత్రాలలో నటించింది.

స్త్రీలు, పిల్లల సమస్యలను చర్చించడానికని ఒక ప్లాట్‌ఫారమ్ ఉండాలని తారా శర్మ షోను ఆమె సృష్టించింది. సహ-నిర్మాతగా వ్యవహరిస్తూనే ఈ షో ఆమెనె స్వయంగా హోస్ట్ చేసింది. పోగో, ఎన్డీటీవీ ఇమాజిన్, కలర్స్, నికెలోడియన్, స్టార్ వరల్డ్‌లలో ప్రసారమైన ఈ కార్యక్రమం ఐదు సీజన్‌లను పూర్తి చేసింది. ఆమె సోషల్ మీడియా ప్లాట్‌ఫారమ్‌లైన యూట్యూబ్, ఫేస్‌బుక్, ఇన్‌స్టాగ్రామ్‌లలో కూడా ఈ ప్రదర్శనను వీక్షించడానికి అందుబాటులోకి తీసుకొచ్చింది.

## వ్యక్తిగత జీవితం
ఆమె నవంబరు 2007లో మీడియా వ్యవస్థాపకుడు రూపక్ సలూజాను వివాహం చేసుకుంది. వారికి ఇద్దరు పిల్లలు జెన్, కై ఉన్నారు.

## మూలాలు

వర్గం:1977 జననాలు
వర్గం:భారతదేశానికి వలస వచ్చిన బ్రిటిష్ వారు
వర్గం:బ్రిటీష్ సినిమా నటీమణులు
వర్గం:బ్రిటీష్ నేపథ్య గాయకుకులు
వర్గం:భారత సంతతికి చెందిన బ్రిటీష్ ప్రజలు
వర్గం:హిందీ సినిమా నటీమణులు
వర్గం:భారతదేశంలోని యూరోపియన్ నటీమణులు
వర్గం:లండన్ స్కూల్ ఆఫ్ ఎకనామిక్స్ పూర్వ విద్యార్థులు
వర్గం:యునైటెడ్ వరల్డ్ కాలేజీ పూర్వ విద్యార్థులు
వైష్ణవి చైతన్య

**వైష్ణవి చైతన్య** తెలుగు సినిమా నటి. ఆమె 2020లో అల వైకుంఠపురములో సినిమాలో తొలిసారి సినీరంగంలోకి అడుగుపెట్టి, 2023లో బేబీ సినిమాలో ప్రధాన పాత్రలో నటించి మంచి గుర్తింపు తెచ్చుకుంది.

## నటించిన సినిమాలు

## వెబ్ సిరీస్ \ షార్ట్ ఫిలిమ్స్
# ది సాఫ్ట్‌వేర్ డెవ్‌లవర్ - వెబ్ సిరీస్ 
# ఆగం చేసిందిరో
# క్షణం ఒక యుగమే
# మిస్సమ్మ 
#నా వైష్ణవి 
# ఇట్స్ మై లవ్ స్టోరీ
# నేను రివర్స్ ఐతే

## మూలాలు

## బయటి లింకులు
* 
* 

వర్గం:తెలుగు సినిమా నటీమణులు
హిడింబ (2023 సినిమా)

**హిడింబ** 2023లో తెలుగులో విడుదలైన యాక్షన్‌ ఎంటర్‌టైనర్‌ సినిమా. అనిల్ సుంకర, ఏకే ఎంటర్ టైన్మెంట్స్ సమర్పణలో శ్రీవిఘ్నేష్‌ సినిమాస్‌ బ్యానర్‌పై గంగపట్నం శ్రీధర్‌ నిర్మించిన ఈ సినిమాకు అనిల్‌ కన్నెగంటి దర్శకత్వం వహించాడు. అశ్విన్‌ బాబు, నందితాశ్వేత ప్రధాన పాత్రల్లో నటించిన ఈ సినిమా థియేట్రికల్‌ ట్రైలర్‌ను మే 26న విడుదల చేసి, సినిమాను జులై 20న విడుదల చేశారు.

## నటీనటులు
* అశ్విన్‌ బాబు
* నందితాశ్వేత
* మకరంద్ దేశ్‌పాండే
* రఘు కుంచె
* శుభలేఖ సుధాకర్
* రాజీవ్ కనకాల
* శ్రీనివాసరెడ్డి
* సంజయ్ స్వరూప్
* షిజ్జు
* రాజీవ్ పిళ్లై

## పాటల జాబితా
* మెమోరీస్, రచన: విరించి పుట్ల, గానం. యశస్వి కొండేపూడి, యాజిన్ నిజార్,వికాస్ బడిశ 
* ఐయాం ది బ్యాడ్ గై, రచన: ప్రణవం , గానం.లవిత లోబో , వికాస్ బడిశ 
*థీమ్ మ్యూజిక్, రచన: రామజోగయ్య శాస్త్రి, గానం.బి.సుబ్బరాయ శర్మ.
*

## కథ
హైదరాబాద్‌లో వరుసగా కిడ్నాప్‌కి గురైన అమ్మాయిల కేసును పోలీస్‌ ఆఫీసర్‌ అభయ్ (అశ్విన్‌) విచారిస్తుంటాడు. అభయ్ కేసును విచారిస్తున్నా కిడ్నాప్‌ చేస్తున్న వ్యక్తిని పట్టుకోకపోవడంతో ప్రభుత్వమే ఓ స్పెషల్‌ ఇన్వెస్టిగేషన్‌ ఆఫీసర్‌ ఆద్య (నందితా శ్వేతా)ను నియమిస్తుంది. ఇద్దరూ కలిసి ఈ సీరియల్ కిడ్నాపుల కేసు పై దృష్టిపెట్టి  క్రిమినల్ బోయాను అనుమానంతో పట్టుకుంటారు, కానీ కిడ్నాప్ చేసిన అతడికి అమ్మాయిలకు కేసుకు సంబంధం లేదని పోలీసుల పరిశోధనలో తేలుతుంది. ఈ కిడ్నాప్‌లు అండమాన్‌ దీవుల్లోని ఓ గిరిజన తెగ చేస్తుందని తెలుసుకుంటారు?  ఈ కేసును అభయ్, ఆద్యలు ఎలా విచారించారు? చివరికి కిడ్నాప్‌కు గురైన అమ్మాయిలను వీరిద్దరూ ఎలా రక్షించారు? అనేదే మిగతా సినిమా కథ.

## సాంకేతిక నిపుణులు
*బ్యానర్:  శ్రీవిఘ్నేష్‌ సినిమాస్‌ 
*నిర్మాత:  గంగపట్నం శ్రీధర్‌
*కథ, స్క్రీన్‌ప్లే: 
*దర్శకత్వం: అనిల్‌ కన్నెగంటి 
*సంగీతం: వికాస్‌ బడిసా
*సినిమాటోగ్రఫీ: బి.రాజశేఖర్‌ 
* మాటలు: కల్యాణ చక్రవర్తి 
*ఎడిటర్: ఎం.ఆర్. వర్మ 
*ఆర్ట్ : షర్మిల ఎలిశెట్టి 
*పాటలు : రామజోగయ్య శాస్త్రి, బి. సుబ్బరాయ శర్మ, విరించి పుట్ల, ప్రణవం
*ఫైట్స్ : రియల్ సతీష్, జాషువా, అనీల్ కన్నెగంటి

## మూలాలు

వర్గం:2023 తెలుగు సినిమాలు
కన్నన్ అయ్యర్

**కన్నన్ అయ్యర్** భారతీయ సినిమా దర్శకుడు, నటుడు, రచయిత. *దౌడ్* (1997), *విక్టరీ* (2009) వంటి సినిమాలకు రచనలు చేశాడు.

## సినిమారంగం
ఇమ్రాన్ హష్మీ, కొంకణా సేన్ శర్మ, హుమా ఖురేషి నటించిన సూపర్ నేచురల్ థ్రిల్లర్, ఏక్ *థీ దయాన్‌* అనే సినిమాకు దర్శకత్వం వహించాడు. ఈ చిత్రం విమర్శకుల నుండి సానుకూల సమీక్షలను పొందింది, బాక్సాఫీస్ హిట్‌గా ప్రకటించబడింది. సృష్టి చౌదరి 2020లో రాసిన నవల లల్లన్ స్వీట్స్ ఆధారంగా వచ్చిన *లల్లన్ స్వీట్స్* సినిమాకు దర్శకత్వం వహించాడు. సారా అలీ ఖాన్ నటించిన ఈ సినిమాను కరణ్ జోహార్ నిర్మించాడు.

## సినిమాలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:హిందీ సినిమా నటులు